kornwtp/iapp-wikiqa-tha-qaretrieval huggingface dataset:
เขตสวนหลวง

เขตสวนหลวงตั้งอยู่ทางตอนกลางค่อนไปทางใต้ของฝั่งพระนคร มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้

ทิศเหนือ ติดต่อกับเขตห้วยขวาง เขตบางกะปิ และเขตสะพานสูง มีคลองแสนแสบ คลองกะจะ คลองหัวหมาก ลำรางแบ่งเขตสวนหลวงกับเขตบางกะปิ และคลองบึงบ้านม้าเป็นเส้นแบ่งเขต
ทิศตะวันออก ติดต่อกับเขตประเวศ มีคลองบึงบ้านม้า ลำรางหลังหมู่บ้านเอื้อสุข คลองประเวศบุรีรมย์ และคลองหนองบอนเป็นเส้นแบ่งเขต
ทิศใต้ ติดต่อกับเขตประเวศและเขตพระโขนง มีคลองตาสาด (คลองคู้) คลองเคล็ด ซอยวชิรธรรมสาธิต 57 แยก 36 (ยาจิตร์) ซอยวชิรธรรมสาธิต 57 (สามพี่น้อง) ซอยวชิรธรรมสาธิต 57 แยก 41 (พัฒนพล) คลองบ้านหลาย ลำราง คลองสวนอ้อย คลองขวางบน และคลองบางนางจีนเป็นเส้นแบ่งเขต
ทิศตะวันตก ติดต่อกับเขตวัฒนา มีคลองบางนางจีนและคลองตันเป็นเส้นแบ่งเขต

คำถาม: เขตสวนหลวง ตั้งอยู่ทางไหน
คำตอบ: ตอนกลางค่อนไปทางใต้ของฝั่งพระนคร

คำถาม: เขตสวนหลวง มีอาณาเขตติดต่อกับเขตต่าง ๆ เรียงตามอะไร
คำตอบ: เข็มนาฬิกา

คำถาม: เขตสวนหลวง ทิศตะวันออก ติดต่อกับเขตอะไร
คำตอบ: เขตประเวศ
พิพิธภัณฑ์การ์ตูนอิชิโนโมริ

พิพิธภัณฑ์การ์ตูนอิชิโนโมริ (อังกฤษ: Ishinomori Manga Museum, ญี่ปุ่น: 石ノ森萬画館) คือ พิพิธภัณฑ์ที่อุทิศให้งานเขียนการ์ตูนของโชตาโร อิชิโนโมริ ตั้งอยู่หน้าอ่าวของมหาสมุทรแปซิฟิก บนเกาะ Tashiro-jima หรือเกาะ Manga เมืองอิชิโนมากิ จังหวัดมิยางิ ประเทศญี่ปุ่น เปิดทำการเมื่อวันที่ 23 กรกฎาคม พ.ศ. 2544

คำถาม: พิพิธภัณฑ์การ์ตูนอิชิโนโมริ อุทิศให้งานเขียนการ์ตูนอะไร
คำตอบ: โชตาโร อิชิโนโมริ

คำถาม: พิพิธภัณฑ์การ์ตูนอิชิโนโมริ ตั้งอยู่หน้าอ่าวอะไร
คำตอบ: มหาสมุทรแปซิฟิก

คำถาม: พิพิธภัณฑ์การ์ตูนอิชิโนโมริ อยู่เมืองอะไร
คำตอบ: เมืองอิชิโนมากิ

คำถาม: พิพิธภัณฑ์การ์ตูนอิชิโนโมริ อยู่จังหวัดอะไร
คำตอบ: จังหวัดมิยางิ

คำถาม: พิพิธภัณฑ์การ์ตูนอิชิโนโมริ เปิดทำการเมื่อวันที่เท่าไร
คำตอบ: 23 กรกฎาคม พ.ศ. 2544
24 ชั่วโมงอันตราย

24 หรือในชื่อไทย: 24 ชั่วโมงอันตราย เป็นชื่อของรายการซีรีส์ที่ออกฉายทางโทรทัศน์ของอเมริกา ผลิตโดยฟอกซ์เน็ตเวิร์ก (Fox Network) และแพร่ภาพออกอากาศในสหรัฐอเมริกาและจำหน่ายลิขสิทธิ์ในการแพร่ภาพให้กับบริษัทในต่างประเทศทั่วโลก (โดยในประเทศไทยรวมทั้งสิงคโปร์และมาเลเซีย ช่อง AXN เป็นผู้ได้รับลิขสิทธิ์ในการแพร่ภาพ) รายการออกอากาศครั้งแรกในวันที่ 6 พฤศจิกายน พ.ศ. 2544 (2001) จุดหลักของซีรีส์คือการทำงานของหน่วยต่อต้านผู้ก่อการร้าย (Counter Terrorist Unit, CTU) ซึ่งเป็นองค์กรของรัฐบาลสหรัฐฯ ที่ถูกแต่งขึ้นมา

24 นำเสนอรูปแบบรายการในลักษณะตามเวลาจริง โดยแต่ละฤดูกาลดำเนินเรื่องตามช่วงเวลา 24 ชั่วโมงในชีวิตของแจ็ก บาวเออร์ (Jack Bauer) ผู้ที่ทำงานให้กับรัฐบาลสหรัฐในขณะที่ประเทศกำลังประสบกับสถานการณ์วิกฤตหรือภัยที่กระทบความมั่นคงของชาติ บาวเออร์มักจะทำหน้าที่เป็นเจ้าหน้าที่ภาคสนามให้กับ CTU สาขาลอสแอนเจลิส และปฏิบัติภารกิจในการปกป้องประเทศจากภัยคุกคามจากผู้ก่อการร้าย ทำให้สถานที่ในการดำเนินเรื่องส่วนใหญ่ในแต่ละฤดูกาลอยู่ในเมืองลอสแอนเจลิส โดยตามติดการทำงานของเจ้าหน้าที่ CTU คนอื่นๆ ด้วย รวมถึงเจ้าหน้าที่รัฐที่เกี่ยวข้องและผู้ก่อการร้าย

หลังจากที่คีเฟอร์ ซัทเธอร์แลนด์ (Kiefer Sutherland) ได้รับรางวัลลูกโลกทองคำสำหรับบทบาทของเขาในสิบตอนแรกของซีรีส์ รายการก็ได้รับความนิยมมากขึ้น ทำให้ FOX ผลิตอีกครึ่งหนึ่งของฤดูกาล ในขณะนี้มี 24 ทั้งหมด 6 ฤดูกาลที่ได้รับการผลิตออกมา ในขณะที่ฤดูกาลที่เจ็ดคาดว่าจะเริ่มออกอากาศในสหรัฐฯ ในเดือนมกราคม พ.ศ. 2551 (2008) และวางแผนที่จะถ่ายทำฤดูกาลที่แปดและผลิตภาพยนตร์ที่มีเนื้อเรื่องมาจากรายการ โดยวางกำหนดการว่าจะถ่ายทำใน พ.ศ. 2550 (2007) และออกฉายใน พ.ศ. 2551 โดย 24 : Redemption เป็นเรื่องราวรอยต่อระหว่างฤดูกาลที่ 6-7 ยาว 2 ชั่วโมงเต็ม สถานที่นั้นเกิดในแอฟริกา และ FOX ก็ได้ฉายฤดูกาลสุดท้ายปิดฉากซีรีส์นี้ตลอดระยะเวลา 10 ปีกับ 8 ฤดูกาลลงอย่างสมบูรณ์ในวันที่ 24 พฤษภาคม ค.ศ. 2010

คำถาม: ซีรีส์ 24 ชั่วโมงอันตรายผลิตโดยใคร
คำตอบ: ฟอกซ์เน็ตเวิร์ก (Fox Network)

คำถาม: ซีรีส์ 24 ชั่วโมงอันตรายออกอากาศครั้งแรกวันที่เท่าไหร่
คำตอบ: 6 พฤศจิกายน พ.ศ. 2544

คำถาม: ซีรีส์ 24 ชั่วโมงอันตรายมีกี่ฤดูกาล
คำตอบ: 8 ฤดูกาล

คำถาม: ในซีรีส์ 24 ชั่วโมงอันตราย คีเฟอร์ ซัทเธอร์แลนด์ ได้รับรางวัลอะไร
คำตอบ: ลูกโลกทองคำ

คำถาม: ในประเทศไทยใครได้รับลิขสิทธ์ในการแพร่ภาพซีรีส์ 24 ชั่วโมงอันตราย
คำตอบ: AXN
จามิโรไคว

จามิโรไคว (อังกฤษ: Jamiroquai) เป็นวงจากอังกฤษ ที่ นำโดยนักร้องนำ เจย์ (เจสัน) เคย์ แจ้งเกิดในยุคปฏิวัติทางดนตรีของเอซิดแจ๊ส เมื่อต้นคริสต์ทศวรรษ 1990 จนถึงวันนี้ที่เขาเป็นสัญลักษณ์ของดนตรีฟังก์หัวก้าวหน้า จามิโรไควคือศิลปินอังกฤษที่มีเอกลักษณ์โดดเด่นมากที่สุดอีกคนหนึ่ง ชื่อเสียงของเขาโด่งดังไปทั่วยุโรปไม่ว่าจะเป็นฝรั่งเศส สเปน อิตาลี อเมริกาใต้ แอฟริกาใต้ ออสเตรเลีย และญี่ปุ่น รวมทั้งอเมริกาเหนือตลาดดนตรีที่ใหญ่ที่สุดของโลก

คำถาม: จามิโรไควคืออะไร
คำตอบ: ศิลปินอังกฤษ

คำถาม: นักร้องนำวงจามิโรไควชื่ออะไร
คำตอบ: เจย์ (เจสัน) เคย์
ปลาแค้ขี้หมู

ปลาแค้ขี้หมู ปลาน้ำจืดชนิดหนึ่ง มีชื่อวิทยาศาสตร์ว่า Erethistes maesotensis  อยู่ในวงศ์ปลาแค้ขี้หมู (Erethistidae) ซึ่งแยกมาจากวงศ์ปลาแค้ (Sisoridae)มีลักษณะลำตัวเล็ก ด้านท้ายเรียวและแบนข้าง หัวโต ปากมนอยู่ด้านล่าง มีหนวด 4 คู่ ตาเล็กและยกสูง ครีบหลังยกสูง ก้านครีบอกโค้งยาวและมีหยักทั้งด้านหน้าและขอบท้าย ครีบหางเว้าโค้ง ลำตัวสีเทาอมเหลืองหรือน้ำตาลและมีประสีคล้ำ ครีบใสและมีแต้มสีคล้ำ มีขนาดประมาณ 2 เซนติเมตร ใหญ่สุดเพียง 5 เซนติเมตร อาศัยอยู่ตามหน้าดินและซอกหินในลำธารที่น้ำไหลเชี่ยวมีพื้นเป็นโคลนปนทรายของลุ่มแม่น้ำสาละวินที่เดียวเท่านั้น โดยค้นพบครั้งแรกที่แม่น้ำเมย ใกล้กับอำเภอแม่สอด จังหวัดตาก กินอาหารได้แก่ แมลงน้ำและสัตว์หน้าดินขนาดเล็ก
เป็นปลาที่พบน้อย แต่ก็มีการเลี้ยงเป็นปลาสวยงาม โดยเฉพาะผู้ที่นิยมเลี้ยงปลาแปลก

คำถาม: ปลาแค้ขี้หมูมีชื่อทางวิทยาศาสตร์ง่าอย่างไร
คำตอบ: ชื่อวิทยาศาสตร์ว่า Erethistes maesotensis

คำถาม: ปลาแค้ขี้หมูเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาแค้ขี้หมู (Erethistidae)

คำถาม: ปลาแค้ขี้หมูมีขนาดโตเต็มวัยกี่เซนติเมตร
คำตอบ: ประมาณ 2 เซนติเมตร ใหญ่สุดเพียง 5 เซนติเมตร
ทรงสิบสองหน้าไทรออกเมนต์

ทรงสิบสองหน้าไทรออกเมนต์ (อังกฤษ: triaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สามอันบนหน้าของทรงสิบสองหน้านั้น ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 15 หน้า และหน้ารูปห้าเหลี่ยมปรกติ 9 หน้า รวม 24 หน้า มี 23 จุดยอด 45 ขอบ และเป็นทรงตันจอห์นสันหมายเลข 61 (Johnson solid: J61) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

คำถาม: ทรงสิบสองหน้าไทรออกเมนต์ เป็นทรงอะไร
คำตอบ: ทรงหลายหน้า

คำถาม: ทรงสิบสองหน้าไทรออกเมนต์ เกิดจากการนำทรงอะไร
คำตอบ: ทรงสิบสองหน้าปรกติ

คำถาม: ทรงสิบสองหน้าไทรออกเมนต์ รูปทรงนี้มีหน้ารูปสามเหลี่ยมด้านเท่ากี่หน้า
คำตอบ: 15 หน้า

คำถาม: ทรงสิบสองหน้าไทรออกเมนต์ หน้ารูปห้าเหลี่ยมปรกติกี่หน้า
คำตอบ:  9 หน้า

คำถาม: ทรงสิบสองหน้าไทรออกเมนต์ มีจุดยอดกี่ขอบ
คำตอบ: 45 ขอบ
ต้นรสสุคนธ์

รสสุคนธ์ เป็นพืชดอกชนิดหนึ่ง ชื่อวิทยาศาสตร์ว่า Tetracera loureiri Pierre และมีชื่อพื้นเมืองอื่นเช่น เถาะปดใบเลื่อม (ประจวบคีรีขันธ์) บอระคน อรคนธ์ (ตรัง) ปดคาย ปดเลื่อน (สุราษฎร์ธานี) ปดน้ำมัน (ปัตตานี) ปะละ สะปัลละ (มลายู,นราธิวาส) มะตาดเครือ รสสุคนธ์ขาว สุคนธรส เสาวรส (กรุงเทพฯ) ย่านปด (นครศรีธรรมราช)
รสสุคนธ์เป็นพันธุ์ไม้เลื้อย มีเถาใหญ่เหนียวแข็งแรง ไม้เลื้อยพันไม้ได้สูง 5-10 เมตร กิ่งและใบสากคาย ขอบใบจัก เล็กน้อย ดอกมีกลีบสีขาว ดอกขนาดเล็กทรงกลม เส้นผ่านศูนย์กลางประมาณ 0.8 ซม., มีเกสรตัวผู้เป็นพู่ฝอย คล้ายเส้นด้ายสีขาวละเอียดรอบดอก ดอกบานวันเดียวแล้วโรย ออกดอกเป็นระยะตลอดปี. มีกลิ่นหอมแรงมากในเวลากลางวัน และหอมอ่อนๆ ในเวลากลางคืน
รสสุคนธ์เป็นไม้ขึ้นได้ทั้งกลางแจ้งและที่ร่ม หากปลูกในกระถางควรใช้ไม้ปักให้รสสุคนธ์เลื้อยได้ หรือปล่อยให้เลื้อยไต่รั้วก็ได้ การขยายพันธุ์โดยการเพาะเมล็ด, ตอน

คำถาม: ต้นรสสุคนธ์มีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Tetracera loureiri Pierre

คำถาม: ต้นรสสุคนธ์มีการขยายพันธุ์ไม้เป็นรูปแบบลักษณะใด
คำตอบ: การขยายพันธุ์โดยการเพาะเมล็ด, ตอน
พระเจ้าอันจัง

พระเจ้าอันจังแห่งโคกูรยอ (เกาหลี: 안장왕; อังกฤษ: Anjang of Goguryeo) เป็นจักรพรรดิองค์ที่ 22 แห่งอาณาจักรโกคูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 519–ค.ศ. 531[1]
พระเจ้าอันจาง มีพระนามเดิมว่า โค ฮึง-อัน ประสูติเมื่อใดไม่ปรากฏเป็นพระราชโอรสองค์โตในพระเจ้ามุนจามย็อง ทรงได้รับการสถาปนาเป็นองค์รัชทายาทเมื่อปี ค.ศ. 498 อันเป็นปีที่ 7 ในรัชกาลของพระราชบิดาเสด็จขึ้นครองราชย์แทนพระราชบิดาเมื่อปี ค.ศ. 519 ตลอด 12 ปีในรัชกาลทรงปิดความสัมพันธ์กับทางราชวงศ์ของจีนและทรงทำสงครามกับอาณาจักรทางใต้อย่างแพ็กเจและซิลลาโดยทรงยกทัพไปตีแพคเจในปี ค.ศ. 523 และ ค.ศ. 529
พระเจ้าอันจังทรงครองราชย์ได้ 12 ปีสวรรคตเมื่อปี ค.ศ. 531 สิทธิ์ในการสืบราชสมบัติจึงตกมาอยู่ที่ องค์ชายโค โบย็อน พระราชอนุชา ซึ่งต่อมาคือ พระเจ้าอันว็อน

คำถาม: พระเจ้าอันจัง เป็นจักรพรรดิองที่เท่าไร
คำตอบ: 22

คำถาม: พระเจ้าอันจัง เป็นจักรพรรดิแห่งอะไร
คำตอบ: โคกูรยอ

คำถาม: พระเจ้าอันจัง เป็นจักรพรรดิประเทศอะไร
คำตอบ: อาณาจักรเกาหลี

คำถาม: พระเจ้าอันจัง ครองราชช่วงไหน
คำตอบ: ค.ศ. 519–ค.ศ. 531

คำถาม: พระเจ้าอันจัง ครองราชเมื่อปีอะไร
คำตอบ: ค.ศ. 498
ท่าอากาศยานสตอกโฮล์ม-อาร์ลันดา

ท่าอากาศยานสต็อกโฮล์ม-อาลันดา (Stockholm-Arlanda Airport) (IATA: ARN, ICAO: ESSA) ตั้งอยู่ที่เขตซิกทูนา มณฑลสต็อกโฮล์ม ประเทศสวีเดน ห่างจากกรุงสต็อกโฮล์มไปทางเหนือประมาณ 42 กิโลเมตร เป็นท่าอากาศยานที่ใหญ่ที่สุดของสวีเดน และเป็นท่าอากาศยานหลักสู่ประเทศสวีเดน เป็นหนึ่งในท่าอากาศยานหลักของสแกนดิเนเวียน แอร์ไลน์ ซิสเต็ม ใหญ่เป็นอันดับสามในประเทศกลุ่มนอร์ดิก มีผู้ใช้บริการเที่ยวบินระหว่างประเทศหนาแน่นเป็นอันดับสองในภูมิภาค รองรับผู้โดยสารกว่า 19 ล้านคนต่อปี ในปี ค.ศ. 2011 แบ่งเป็นผู้โดยสารระหว่างประเทศ 14 ล้านคน และผู้โดยสารภายในประเทศ 5 ล้านคน[3]เป็นศูนย์จำลองการบินของสถาบันการบินออกซฟอร์ด

นอกจากนี้ท่าอากาศยานอาลันดายังเป็นหนึ่งในท่าอากาศยานที่ใช้เป็นที่ลงจอดฉุกเฉินของกระสวยอวกาศ ขององค์การนาซ่าอีกด้วย

คำถาม: ท่าอากาศยานสตอกโฮล์ม-อาร์ลันดา ห่างจากกรุงสต็อกโฮร์มกี่กิโลเมตร
คำตอบ: ประมาณ 42 กิโลเมตร

คำถาม: ในปี ค.ศ. 2011 ท่าอากาศยานสตอกโฮล์ม-อาร์ลันดา รองรับผู้โดยสารระหว่างประเทศกี่คน?
คำตอบ: 14 ล้านคน

คำถาม: ในปี ค.ศ. 2011 ท่าอากาศยานสตอกโฮล์ม-อาร์ลันดา รองรับผู้โดยสารภายในประเทศกี่คน?
คำตอบ: 5 ล้านคน

คำถาม: ในปี ค.ศ. 2011 ท่าอากาศยานสตอกโฮล์ม-อาร์ลันดา รองรับผู้โดยสารทั้งหมดกี่คน?
คำตอบ: 19 ล้านคน
อะโดบี ออเธอร์แวร์

แมโครมีเดีย ออเธอร์แวร์ (อังกฤษ: Macromedia Authorware) ซึ่งปัจจุบันได้เป็นส่วนหนึ่งของอะโดบีซิสเต็มส์ โดยเป็นโปรแกรมที่มีพื้นฐานบนการใช้งานแบบผังงาน ออเธอร์แวร์ได้ถูกนำมาใช้สำหรับการสร้างโปรแกรมสำหรับการโต้ตอบที่สามารถบูรณาการเป็นเนื้อหามัลติมีเดียได้ ซึ่งแบบผังงานของออเธอร์แวร์จะต่างจากโปรแกรมอื่นๆ เช่น อะโดบี แฟลช และ อะโดบี ไดเร็กเตอร์ ซึ่งใช้การจัดการงานแบบเส้นเวลา และ โครงสร้างสคริปต์

คำถาม: แมโครมีเดีย ออเธอร์แวร์ เป็นส่วนหนึ่งของอะไร
คำตอบ: อะโดบีซิสเต็มส์

คำถาม: แมโครมีเดีย ออเธอร์แวร์ คืออะไร
คำตอบ: โปรแกรมที่มีพื้นฐานบนการใช้งานแบบผังงาน

คำถาม: แมโครมีเดีย ออเธอร์แวร์ ถูกนำมาใช้กับอะไร
คำตอบ: การสร้างโปรแกรมสำหรับการโต้ตอบที่สามารถบูรณาการเป็นเนื้อหามัลติมีเดีย
เฮนนิง ฟอน เทรสคอว์

แฮร์มันน์ เฮนนิง คาร์ล โรแบร์ท ฟอน เทรสคอว์ (เยอรมัน: Hermann Henning Karl Robert von Tresckow) หรือ เฮนนิง ฟอน เทรสคอว์ (10 มกราคม ค.ศ. 1901 – 21 กรกฎาคม ค.ศ. 1944) เป็นนายทหารชาวเยอรมัน เกิดในครอบครัวทหารที่เมืองมัคเดอบวร์ค เขาเข้ารับราชการในกรมทหารราบที่ 9 พ็อทซ์ดัม ขณะมีอายุเพียง 16 ปี และได้รับกางเขนเหล็กชั้นที่ 1 จากวีรกรรมในยุทธการที่แม่น้ำมาร์นครั้งที่สอง หลังสงครามโลกครั้งที่หนึ่ง เทรสคอว์ลาออกจากกองทัพเพื่อไปเรียนต่อด้านกฎหมายและเศรษฐศาสตร์ และแต่งงานกับบุตรสาวคนหนึ่งของครอบครัวทหาร เขากลับเข้ารับราชการทหารอีกครั้งด้วยการสนับสนุนจากเพาล์ ฟอน ฮินเดนบูร์ก และเริ่มรับรู้ถึงแผนการของอดอล์ฟ ฮิตเลอร์ที่ตั้งใจจะก่อสงครามโลกอีกครั้ง เทรสคอว์มีส่วนในการบุกครองโปแลนด์และยุทธการที่ฝรั่งเศส รวมถึงดูแลพื้นที่ริมฝั่งแม่น้ำนีเปอร์ในปฏิบัติการบาร์บารอสซา

ในช่วงแรก เทรสคอว์เป็นผู้สนับสนุนพรรคนาซี เพราะไม่พอใจในสนธิสัญญาแวร์ซาย แต่หลังจากเหตุการณ์ "คืนแห่งมีดยาว" (Night of the Long Knives) เขาก็เริ่มต่อต้านพรรคนาซีและมีส่วนในหลายแผนการลอบสังหารฮิตเลอร์ เช่น ปฏิบัติการสปาร์คและแผนลับ 20 กรกฎาคม ซึ่งหลังจากแผนลอบสังหารวันที่ 20 กรกฎาคม ล้มเหลว เทรสคอว์ก็ตัดสินใจกระทำอัตวินิบาตกรรมในวันต่อมา

คำถาม: เฮนนิง ฟอน เทรสคอว์มีชื่อเต็มว่าอะไร
คำตอบ: แฮร์มันน์ เฮนนิง คาร์ล โรแบร์ท ฟอน เทรสคอว์

คำถาม: เฮนนิง ฟอน เทรสคอว์ เกิดเมื่อวันที่เท่าไหร่
คำตอบ: 10 มกราคม ค.ศ. 1901

คำถาม: เฮนนิง ฟอน เทรสคอว์ เสียชีวิตวันที่เท่าไหร่
คำตอบ: 21 กรกฎาคม ค.ศ. 1944

คำถาม: เฮนนิง ฟอน เทรสคอว์ ในขณะที่เขาอายุ 16 ปีนั้นเข้าได้ทำงานอะไร
คำตอบ: รับราชการในกรมทหารราบที่ 9 พ็อทซ์ดัม

คำถาม: หลังสงครามโลกครั้งที่หนึ่งเฮนนิง ฟอน เทรสคอว์ ได้ทำการศึกษาจากด้านใด
คำตอบ: ลาออกจากกองทัพเพื่อไปเรียนต่อด้านกฎหมายและเศรษฐศาสตร์
IEEE 802.11b-1999

IEEE 802.11b เป็นมาตรฐานการสื่อสารระดับที่สอง (จากทั้งหมด 7 แบบจำลองโอเอสไอ) ว่าด้วยเรื่องการเชื่อมโยงข้อมูลผ่านทาง สื่อคลื่นแม่เหล็กไฟฟ้า กำหนดโดยสถาบันวิศวกรไฟฟ้าและอิเล็กทรอนิกส์ (Institute of Electrical and Electronics Engineers, Inc. หรือ IEEE) เพื่อใช้เป็นมาตรฐานในการติดต่อสื่อสารผ่านสื่อที่เป็นคลื่นแม่เหล็กไฟฟ้า

คณะทำงานชุด IEEE 802.11b ได้ตีพิมพ์มาตรฐานเพิ่มเติมนี้เมื่อปี พ.ศ. 2542 ซึ่งเป็นที่รู้จักกันดีและใช้งานกันอย่างแพร่หลายมากที่สุด มาตรฐาน IEEE 802.11b ใช้เทคโนโลยีที่เรียกว่า CCK (Complimentary Code Keying) ผนวกกับ DSSS (Direct Sequence Spread Spectrum) เพื่อปรับปรุงความสามารถของอุปกรณ์ให้รับส่งข้อมูลได้ด้วยความเร็วสูงสุดที่ 11 Mbps ผ่านคลื่นวิทยุความถี่ 2.4 GHz (เป็นย่านความถี่ที่เรียกว่า ISM (Industrial Scientific and Medical) ซึ่งถูกจัดสรรไว้อย่างสากลสำหรับการใช้งานอย่างสาธารณะด้านวิทยาศาสตร์ อุตสาหกรรม และการแพทย์ โดยอุปกรณ์ที่ใช้ความถี่ย่านนี้ก็เช่น IEEE 802.11, Bluetooth, โทรศัพท์ไร้สาย, และเตาไมโครเวฟ) ส่วนใหญ่แล้วอุปกรณ์ IEEE 802.11 WLAN ที่ใช้กันอยู่ในปัจจุบันจะเป็นอุปกรณ์ตามมาตรฐาน IEEE 802.11b นี้และใช้เครื่องหมายการค้าที่รู้จักกันดีในนาม Wi-Fi ซึ่งเครื่องหมายการค้าดังกล่าวถูกกำหนดขึ้นโดยสมาคม WECA (Wireless Ethernet Compatability Alliance) โดยอุปกรณ์ที่ได้รับเครื่องหมายการค้าดังกล่าวได้ผ่านการตรวจสอบแล้วว่าเป็นไปตามมาตรฐาน IEEE 802.11b และสามารถนำไปใช้งานร่วมกับอุปกรณ์ยี่ห้ออื่น ๆ ที่ได้รับเครื่องหมาย Wi-Fi ได้

คำถาม: IEEE 802.11b-1999 เป็นมาตรฐานการสื่อสารระดับที่เท่าไร
คำตอบ: สอง

คำถาม: IEEE 802.11b-1999 ว่าด้วยเรื่องอะไร
คำตอบ: การเชื่อมโยงข้อมูลผ่านทาง สื่อคลื่นแม่เหล็กไฟฟ้า

คำถาม: IEEE 802.11b-1999 กำหนดโดยใคร
คำตอบ: สถาบันวิศวกรไฟฟ้าและอิเล็กทรอนิกส์

คำถาม: IEEE 802.11b-1999 กำหนดขึ้นเพื่อใช้อะไร
คำตอบ: เป็นมาตรฐานในการติดต่อสื่อสารผ่านสื่อที่เป็นคลื่นแม่เหล็กไฟฟ้า

คำถาม: คณะทำงานชุด IEEE 802.11b ได้ตีพิมพ์มาตรฐานเพิ่มเติมนี้เมื่อปีอะไร
คำตอบ: พ.ศ. 2542
ปฏิบัติการไทดัลเวฟ

ปฏิบัติการไทดัลเวฟ เป็นการโจมตีทางอากาศโดยการทิ้งระเบิดของกองทัพอากาศทหารบกสหรัฐ (USAAF) ฐานทัพในลิเบียและอิตาลีทางตอนใต้บนโรงกลั่นน้ำมันเก้าแห่งบริเวณรอบเมืองโปลเยชต์ ประเทศโรมาเนีย เมื่อวันที่ 1 สิงหาคม ค.ศ. 1943 ในช่วงสงครามโลกครั้งที่สอง มันเป็นภารกิจการทิ้งระเบิดทางยุทธศาสตร์และเป็นส่วนหนึ่งของการทัพน้ำมัน เพื่อขัดขวางการผลิตเชื้อเพลิงปิโตเลียมไปยังฝ่ายอักษะ ภารกิจครั้งนี้ผลปรากฏว่า "ไม่สามารถตัดทอนการผลิตโดยรวมได้"

ภารกิจครั้งนี้เป็นหนึ่งในบทเรียนที่แสนราคาแพงสำหรับกองกำลังอากาศแห่งกองทัพสหรัฐในสงครามภูมิภาคยุโรป ด้วยการสูญเสียเครื่องบินรบ 53 ลำและพลขับเครื่องบิน 660 นาย เป็นความล้มเหลวครั้งที่สองที่เลวร้ายที่เคยประสบมาโดยกองกำลังอากาศแห่งกองทัพสหรัฐในภารกิจเดียว และวันต่อมาได้ถูกเรียกขานว่า "อาทิตย์ทมิฬ" (Black Sunday) เหรียญแห่งเกียริตยศ (Medal of Honor) ห้าเหรีญและกางเขนปฏิบัติภารกิจพิเศษ (Distinguished Service Cross) จำนวนมากได้ปูนบำเหน็จแก่สมาชิกพลขับเครื่องบินในปฏิบัติการไทดัลเวฟ

คำถาม: ปฏิบัติการไทดัลเวฟเกิดขึ้นในสมัยใด
คำตอบ: สงครามโลกครั้งที่สอง

คำถาม: ใครเป็นผู้ดำเนินปฏิบัติการไทดัลเวฟ
คำตอบ: กองทัพอากาศทหารบกสหรัฐ (USAAF)
มุสตาฟา อาลี

อดีล อแลม (Adeel Alam) เกิด 28 มีนาคม ค.ศ. 1986[2][3] นักมวยปล้ำอาชีพชาวอเมริกันเชื้อสายปากีสถานที่ปัจจุบันเซ็นสัญญาปล้ำให้กับWWEในนาม อาลี (Ali) เขาเป็นนักมวยปล้ำ WWE คนแรกที่มีเชื้อสายปากีสถาน[4][5]

คำถาม: อดีล อแลม เกิดเมื่อวันที่เท่าใด
คำตอบ: 28 มีนาคม ค.ศ. 1986

คำถาม: อดีล อแลมเป็นนักมวยปล้ำชาวอเมริกันเชื้อสายอะไร
คำตอบ: เชื้อสายปากีสถาน
เอ็ดมันด์ โบฟอร์ท ดยุคแห่งซัมเมอร์เซ็ทที่ 1

เอ็ดมันด์ โบฟอร์ท ดยุคแห่งซัมเมอร์เซ็ทที่ 1 หรือ เอ็ดมันด์ โบฟอร์ท ดยุคแห่งซัมเมอร์เซ็ทที่ 2 (อังกฤษ: Edmund Beaufort, 1st Duke of Somerset หรือ 2nd Duke of Somerset) (ค.ศ. 1406 - 22 พฤษภาคม ค.ศ. 1455) เอ็ดมันด์ โบฟอร์ทเป็นขุนนางชาวอังกฤษผู้มีบทบาทสำคัญในสงครามร้อยปีและสงครามดอกกุหลาบ

เอ็ดมันด์ โบฟอร์ทเกิดเมื่อปี ค.ศ. 1406 เป็นบุตรของจอห์น โบฟอร์ท เอิร์ลแห่งซัมเมอร์เซ็ทที่ 1 และมาร์กาเร็ต โบฟอร์ท เคานเทสแห่งซัมเมอร์เซ็ทที่ 1 ปู่ของเอ็ดมันด์คือจอห์นแห่งกอนท์ ดยุคแห่งแลงคาสเตอร์ที่ 1 และตาคือทอมัส ฮอลแลนด์ เอิร์ลแห่งเค้นท์ที่ 2

เมื่อยังหนุ่มเอ็ดมันด์ โบฟอร์ทถูกจับเป็นนักโทษในยุทธการโบจ์ (Battle of Baugé) ในปี ค.ศ. 1420 และไม่ได้ถูกปล่อยจนปี ค.ศ. 1427 ต่อมาก็ได้เป็นผู้บังคับบัญชากองทัพอังกฤษในฝรั่งเศสในปี ค.ศ. 1431 หลังจากการยึดฮาร์เฟลอร์คืนได้โบฟอร์ทก็ได้รับพระราชทานเครื่องราชอิสริยาภรณ์การ์เตอร์ ในปี ค.ศ. 1436 แต่ต่อมาได้รับพระราชทานบรรดาศักดิ์เป็นเอิร์ลแห่งดอร์เซ็ทในปี ค.ศ. 1442 และในปีต่อมา มาร์ควิสแห่งดอร์เซ็ท ในปีต่อมาในปี ค.ศ. 1444 ก็ได้สืบตำแหน่งดยุคแห่งซัมเมอร์เซ็ทต่อจากพี่ชายจอห์น โบฟอร์ท ดยุคแห่งซัมเมอร์เซ็ทที่ 1 ในฐานะเอิร์ลแห่งซัมเมอร์เซ็ทที่ 4 ระหว่างที่บ้านเมืองสงบระหว่างปี ค.ศ. 1444 ถึงปี ค.ศ. 1449 โบฟอร์ทรับราชการเป็นเลฟเทนแนนท์แห่งฝรั่งเศส

คำถาม: เอ็ดมันด์ โบฟอร์ทเป็นใคร
คำตอบ: ขุนนางชาวอังกฤษผู้มีบทบาทสำคัญในสงครามร้อยปีและสงครามดอกกุหลาบ

คำถาม: เอ็ดมันด์ โบฟอร์ทเป็นลูกของใคร
คำตอบ: จอห์น โบฟอร์ท เอิร์ลแห่งซัมเมอร์เซ็ทที่ 1 และมาร์กาเร็ต โบฟอร์ท เคานเทสแห่งซัมเมอร์เซ็ทที่ 1

คำถาม: เอ็ดมันด์ โบฟอร์ทได้รับพระราชทานเครื่องราชอิสริยาภรณ์การ์เตอร์ตอนไหน
คำตอบ: ปี ค.ศ. 1436

คำถาม: สมัยเด็กเอ็ดมันด์ โบฟอร์ทถูกจับเป็นนักโทษในยุทธการใด
คำตอบ: ยุทธการโบจ์ (Battle of Baugé) ในปี ค.ศ. 1420

คำถาม: เอ็ดมันด์ โบฟอร์ทได้สืบตำแหน่งดยุคแห่งซัมเมอร์เซ็ทในฐานะอะไร
คำตอบ: ฐานะเอิร์ลแห่งซัมเมอร์เซ็ทที่ 4
ไสยศาสตร์ 

ไสยศาสตร์ หมายถึง วิชาทางไสย อันเป็นลัทธิเกี่ยวกับเวทมนตร์คาถาที่เชื่อว่ามาจากศาสนาพราหมณ์[1] โดยเฉพาะจากคัมภีร์อถรรพเวท การสมาธิ การลงเลขยันต์ ที่มีพิธีเพื่อให้เกิดสิริมงคลป้องกันอันตรายต่อตนเองหรือทำอันตรายต่อผู้อื่น[2]

คำถาม: ไสยศาสตร์หมายถึงอะไร
คำตอบ: วิชาทางไสย อันเป็นลัทธิเกี่ยวกับเวทมนตร์คาถา

คำถาม: ไสยศาสตร์มาจากศาสนาอะไร
คำตอบ: ศาสนาพราหมณ์

คำถาม: ไสยศาสตร์มีเพื่ออะไร
คำตอบ: เพื่อให้เกิดสิริมงคลป้องกันอันตรายต่อตนเองหรือทำอันตรายต่อผู้อื่น
ต้นยี่เข่ง

ยี่เข่ง (ชื่อวิทยาศาสตร์: Lagerstroemia indica) หรือ คำฮ่อ เป็นไม้ประดับในวงศ์ตะแบก ลักษณะเป็นไม้พุ่มผลัดใบ สูงได้ถึง 7 เมตร มีขนประปรายตามกิ่ง ช่อดอกและเส้นแขนงใบด้านล่าง ใบรูปรี รูปไข่กว้างหรือรูปขอบขนาน ยาว 2.5-7 เซนติเมตร ปลายใบแหลมหรือมน มีติ่งแหลม โคนใบรูปลิ่มกว้างหรือกลม เส้นแขนงใบข้างละ 3-7 เส้น ดอกออกเป็นช่อแบบแยกแขนง ยาวได้ถึง 20 เซนติเมตร ฐานดอกยาวประมาณ 1 เซนติเมตร กลีบเลี้ยงยาว 4-5 มิลลิเมตร กลีบดอกบางและจีบย่น สีขาว ชมพูหรืออมม่วง ยาวประมาณ 1-1.5 เซนติเมตร บานช่วงเดือนสิงหาคม-ตุลาคม เมื่อบานเต็มที่มีเส้นผ่านศูนย์กลาง 2-3 เซนติเมตร ตรงกลางดอกมีเกสรตัวผู้สีเหลืองจำนวนมาก ผลรูปรี ยาว 1-1.2 เซนติเมตร ภายในมีเมล็ดจำนวนมาก
ยี่เข่งมีถิ่นกำเนิดในเขตอบอุ่นและเขตร้อนในทวีปเอเชีย ใบและดอกใช้ตำพอกรักษาแผล แก้ผดผื่น แก้กลากเกลื้อน
สารภียี่เข่งเบญจมาศ	บุนนาคการเกดลำดวนหอม
แถมนางแย้มแกมสุกรมต้นยมโดย พระพายโชยชื่นใจในไพรวัน
พระอภัยมณี ประพันธ์โดยสุนทรภู่

คำถาม: ต้นยี่เข่งมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Lagerstroemia indica
สามารถ ศรินทุ

สามารถ ศรินทุ (ญี่ปุ่น: サーマート・シリントゥ; อังกฤษ: Samart Sarindu) เป็นนักมวยไทยจากการ์ตูนเรื่องคุณชายพันธุ์โชะ โคฮินาตะ มิโนรุ[1] ซึ่งเป็นนักมวยไทยที่มีฝีมือร้ายกาจของเรื่อง[2] โดยเขาได้กล่าวว่ามีครูมวยชาวไทยชื่อ ธนากร อมรัตน์ เพียงคนเดียวที่ให้วิชาแก่เขา ในขณะที่ครูธนากรเองทราบดีว่านั่นเป็นเพียงแค่คำถ่อมตัว เพราะสามารถเรียนรู้ได้ด้วยตนเอง และเริ่มมีบทบาทสำคัญในหนังสือการ์ตูนตั้งแต่เล่มที่ 27

คำถาม: สามารถ ศรินทุ คือใคร
คำตอบ: นักมวยไทย

คำถาม: สามารถ ศรินทุ อยู่ในการ์ตูนเรื่องอะไร
คำตอบ: คุณชายพันธุ์โชะ โคฮินาตะ มิโนรุ

คำถาม: สามารถ ศรินทุ มีครูมวยชาวไทยชื่อว่าอะไร
คำตอบ: ธนากร อมรัตน์

คำถาม: สามารถ ศรินทุ เป็นนักมวยไทยที่เก่งหรือไม่
คำตอบ: มีฝีมือร้ายกาจ

คำถาม: สามารถ ศรินทุ ะเริ่มมีบทบาทสำคัญในหนังสือการ์ตูนตั้งแต่เล่มที่เท่าไร
คำตอบ: เล่มที่ 27
ซูเปอร์เซนไทแบทเทิล ไดซ์โอ

ซูเปอร์เซนไทแบทเทิล ไดซ์โอ (ญี่ปุ่น: スーパー戦隊バトル ダイスオー โรมาจิ: Sūpā Sentai Batoru: Daisuō) ผลิตโดยบริษัทบันได เป็นเกมส์ต่อสู้ในรูปแบบเกมตู้ผสมการ์ดเกมดาต้าการ์ดดัส โดยได้นำตัวละครจากซีรีส์ขบวนการนักสู้ทั้ง 34 ขบวนการเข้าไว้ด้วยกันเริ่มเปิดใช้บริการเล่นครั้งแรกเมื่อวันที่ 4 มีนาคม ค.ศ. 2010 โดยเปิดระบบการเล่นด้วยกันถึง 6 รุ่น

ในปี ค.ศ. 2011 ไดซ์โอ ได้เพิ่มระบบและขยายรูปแบบเกมส์ออกไปอีกแขนงหนึ่ง โดยมีชื่อเรียกว่า ซูเปอร์เซนไทแบทเทิล ไดซ์โอ DX (ดีลักซ์) (ญี่ปุ่น: スーパー戦隊バトル ダイスオー DX โรมาจิ: Sūpā Sentai Batoru: Daisuō Derakkusu) โดยเริ่มเปิดบริการเล่นในเดือนกุมภาพันธ์

คำถาม: ซูเปอร์เซนไทแบทเทิล ไดซ์โอ ผลิตโดยบริษัทอะไร
คำตอบ: บริษัทบันได

คำถาม: ซูเปอร์เซนไทแบทเทิล ไดซ์โอ เป็เกมแนวอะไร
คำตอบ: เกมส์ต่อสู้ในรูปแบบเกมตู้ผสมการ์ดเกมดาต้าการ์ดดัส

คำถาม: ซูเปอร์เซนไทแบทเทิล ไดซ์โอ โดยได้นำตัวละครจากซีรีส์อะไร
คำตอบ: ขบวนการนักสู้ทั้ง 34

คำถาม: ซูเปอร์เซนไทแบทเทิล ไดซ์โอ ขบวนการเข้าไว้ด้วยกันเริ่มเปิดใช้บริการเล่นครั้งแรกเมื่อวันที่เท่าไร
คำตอบ: 4 มีนาคม ค.ศ. 2010

คำถาม: ซูเปอร์เซนไทแบทเทิล ไดซ์โอ เปิดระบบการเล่นด้วยกันถึงกี่รุ่น
คำตอบ: 6 รุ่น
ยุทธการที่โซมูร์ (ค.ศ. 1940)

ยุทธการที่โซมูร์เกิดขึ้นในช่วงสุดท้ายของยุทธการที่ฝรั่งเศสในสงครามโลกครั้งที่สอง เมื่อเจ้าหน้าที่นักเรียนนายทหารจากโรงเรียนทหารม้าที่โซมูร์ นำโดยผู้กำกับ Colonel Michon ได้ทำการป้องกันตามแนวแม่น้ำลัวร์ที่โซมูร์และเจนเนส(gennes) เป็นเวลาสองวันที่โรงเรียนทหารม้าและหน่วยอื่นๆซึ่งได้ล่าถอยออกไปก่อนที่กองทัพเวร์มัคท์จะโจมตี นับตั้งแต่การสู้รบเกิดขึ้นหลังจากได้รับข้อความโดยจอมพลฟิลิป เปแตงได้ออกมาประกาศให้ยุติการสู้รบ(เมื่อวันที่ 17 มิถุนายน ค.ศ. 1940) เหตุการณ์นี้ถือได้ว่าเป็นการกระทำครั้งแรกของขบวนการต่อต้านฝรั่งเศส

คำถาม: ยุทธการโซมูร์เกิดขึ้นที่สงครามโลกครั้งที่เท่าไหร่?
คำตอบ: สอง

คำถาม: เจ้าหน้าที่นักเรียนนายทหารจากโรงเรียนทหารม้าที่โซมูร์นำโดยใคร?
คำตอบ: Colonel Michon

คำถาม: ยุติการรบเมื่อใด?
คำตอบ: 17 มิถุนายน ค.ศ. 1940
จี ซ็อก-จิน

จี ซ็อก-จิน (ฮันกึล:지석진; เกิดวันที่ 10 กุมภาพันธ์ พ.ศ. 2509) เป็นนักแสดงตลกและนักแสดงทางโทรทัศน์ชาวเกาหลีใต้ สำเร็จการศึกษาปริญญาตรีสาขาการบริหารธุรกิจจากมหาวิทยาลัยอาจ เขาเดบิวต์เป็นนักร้องในปี 2535 โดยออกซิงเกิลแรกคือ '난 알아요' (นันอาราโย)

จี ซ็อก-จิน มีชื่อเสียงอย่างมากเมื่อเขาเป็น MC หลักในรายการ Star Golden Bell ซึ่งออกอากาศตั้งแต่ปี 2547-2553[4] ปัจจุบันเขาเป็นสมาชิกหลักในรายการวาไรตีรันนิ่งแมน ร่วมกับ ยู แจ-ซ็อก, คิม จง-กุก, แกรี (คัง ฮี-ก็อน), ฮาฮา (ฮา ดง-ฮุน), ซง จี-ฮโย, และอี กวัง-ซู

ผลงาน
โทรทัศน์
2546: KBS2 Sunday is 101%
2549: KBS2 Happy Sunday: Heroine 6/Heroines 5, High Five
2549–2553: KBS2 Star Golden Bell
2550: SBS Truth Game
2551: KBS2 Cider
2553–ปัจจุบัน: SBS รันนิ่งแมน
2554–ปัจจุบัน: MBC Death Camp 24 Hours
2555–ปัจจุบัน: MBC Survival King
รางวัล
2547, Excellence award, KBS Entertainment Award, category Variety, for: Happy Sunday
2550, Excellence award, KBS Entertainment Award, category Variety, for: Happy Sunday: High Five
2555 , Excellence award, SBS Entertainment Award, category Variety, for: Running Man

คำถาม: จี ซ็อก-จินคือใคร
คำตอบ: นักแสดงตลกและนักแสดงทางโทรทัศน์ชาวเกาหลีใต้

คำถาม: จี ซ็อก-จินเรียนจบอะไร
คำตอบ: ปริญญาตรีสาขาการบริหารธุรกิจจากมหาวิทยาลัยอาจ

คำถาม: จี ซ็อก-จินเกิดเมื่อไหร่
คำตอบ: 10 กุมภาพันธ์ พ.ศ. 2509

คำถาม: เพลงแรกของจี ซ็อก-จินคือเพลงอะไร
คำตอบ: '난 알아요' (นันอาราโย)
สถานีรถไฟธนบุรี

สถานีรถไฟธนบุรี หรือเดิมเรียกว่า สถานีรถไฟบางกอกน้อย ตั้งอยู่บนถนนรถไฟ แขวงศิริราช เขตบางกอกน้อย กรุงเทพมหานคร บริเวณตลาดรถไฟ (แห่งใหม่) มีความสำคัญในฐานะเป็นสถานีต้นทางของรถไฟสายใต้ และสายตะวันตก สถานีรถไฟบางกอกน้อย เปิดเมื่อ 19 มิถุนายน พ.ศ. 2446 โดยมีสถานีต้นทางอยู่สถานีรถไฟบางกอกน้อย ปลายทางไปที่สถานีรถไฟเพชรบุรี [1]

คำถาม: สถานีรถไฟธนบุรี หรือเดิมเรียกว่าอะไร
คำตอบ: สถานีรถไฟบางกอกน้อย

คำถาม: สถานีรถไฟธนบุรี ตั้งอยู่บนที่ไหน
คำตอบ: ถนนรถไฟ แขวงศิริราช เขตบางกอกน้อย กรุงเทพมหานคร บริเวณตลาดรถไฟ (แห่งใหม่)

คำถาม: สถานีรถไฟธนบุรี เปิดเมื่อวันที่เท่าไร
คำตอบ: 19 มิถุนายน พ.ศ. 2446

คำถาม: สถานีรถไฟธนบุรี โดยมีสถานีต้นทางอยู่สถานีรถไฟอยู่ที่ไหน
คำตอบ: บางกอกน้อย
กระดูกไหปลาร้า

ในกายวิภาคศาสตร์ของมนุษย์ กระดูกไหปลาร้า (อังกฤษ: Clavicle) เป็นกระดูกแบบยาว (long bone) ชิ้นหนึ่งที่เป็นส่วนประกอบของกระดูกส่วนไหล่ (shoulder girdle) ชื่อของกระดูกไหปลาร้าในภาษาอังกฤษ Clavicle เป็นคำที่มาจากภาษาลาติน clavicula ซึ่งแปลว่า กุญแจเล็กๆ เนื่องจากกระดูกชิ้นนี้จะมีการหมุนรอบแกน ในแนวนอนคล้ายกับการไขกุญแจ ขณะที่แขนกางออก กระดูกไหปลาร้ายังเป็นกระดูกที่สามารถมองเห็น แนวของกระดูกได้จากภายนอกอย่างชัดเจน โดยเฉพาะในเพศหญิงซึ่งมีไขมันในบริเวณรอบๆกระดูกน้อยกว่า

นอกจากในมนุษย์แล้ว กระดูกไหปลาร้ายังพบในสัตว์สี่ขา (tetrapods) ชนิดอื่นๆ แต่อาจมีรูปร่างเล็กกว่าหรืออาจไม่พบเลย กระดูกไหปลาร้าจะเจริญในสัตว์ที่ใช้ส่วนรยางค์หน้าในการหยิบจับ แต่จะไม่เจริญมากนักในสัตว์ที่ใช้รยางค์หน้าในการรองรับน้ำหนักหรือการวิ่ง

กระดูกไหปลาร้าเปรียบเสมือนไม้ค้ำ ประคองแขนทั้งสองข้างไว้ ทำให้แขนสามารถเคลื่อนไหว ได้อย่างเป็นอิสระอยู่บนลำตัว

กระดูกชิ้นนี้อยู่ในตำแหน่ง ที่ง่ายต่อการกระแทก บาดเจ็บ และรับแรงกระแทกที่ส่งผ่านมาจาก แขนไปสู่ลำตัว กระดูกไหปลาร้าจึงเป็นกระดูกชิ้นที่หักบ่อยที่สุดในร่างกาย โดยมักจะหักเนื่องจาก ล้มหรือตกจากที่สูง โดยลงกระแทกบริเวณไหล่ หรือกระแทกในท่าแขนที่เหยียดออก แรงจะส่งผ่านไปตามแขน ไหล่ ไปสู่กระดูกไหปลาร้า และจะหักในส่วนที่อ่อนแอที่สุด (คือรอยต่อระหว่าง 1/3กลาง กับ 1/3ด้านนอก) หลังจากหักจะถูกกล้ามเนื้อและน้ำหนักของแขนดึงให้ผิดรูปไป
กายวิภาคศาสตร์
ลักษณะทั่วไป
กระดูกไหปลาร้าเป็นกระดูกแบบยาวที่มีแนวโค้งสองแนว ทำให้มีรูปร่างคล้ายตัว S และเชื่อมระหว่างส่วนลำตัวและส่วนแขนของร่างกาย เราจึงแบ่งส่วนของกระดูกไหปลาร้าได้เป็นสองส่วนใหญ่ๆ ตามปลายทั้งสองด้านของกระดูก ได้แก่

พื้นผิวและจุดเกาะของกล้ามเนื้อและเอ็น
พื้นผิวบนกระดูกไหปลาร้าที่สำคัญได้แก่พื้นผิวทางด้านบน (superior surface) พื้นผิวทางด้านล่าง (inferior surface) ขอบด้านหน้า (anterior border) และขอบด้านหลัง (posterior border) ซึ่งจะมีจุดเกาะของกล้ามเนื้อและเอ็นต่างๆที่เป็นส่วนประกอบของบริเวณไหล่ ดังตารางสรุปด้านล่าง

หน้าที่การทำงาน
กระดูกไหปลาร้ามีหน้าที่หลายประการ อาทิ

เป็นโครงร่างค้ำจุนในส่วนไหล่ที่สำคัญ และทำให้ส่วนแขนอยู่ห่างจากส่วนอกมากพอที่จะทำให้เกิดการเคลื่อนไหวของแขนที่มากที่สุด
ทำหน้าที่ป้องกันช่องทางของหลอดเลือดและเส้นประสาทต่างๆจากส่วนคอไปยังบริเวณรักแร้ ไม่ให้ได้รับการกระทบกระเทือนจนฉีกขาด
ถ่ายเทแรงและการกระแทกจากส่วนแขนไปยังแกนกลางลำตัว
อย่างไรก็ตาม กระดูกไหปลาร้าเป็นกระดูกที่ค่อนข้างทึบแน่น และไม่มีไขกระดูกมากนัก จึงไม่ได้มีหน้าที่สำคัญในการผลิตเม็ดเลือดเช่นในกระดูกแบบยาวชนิดอื่นๆ

คำถาม: ชื่อของกระดูกไหปลาร้าในภาษาอังกฤษ
คำตอบ: Clavicle

คำถาม: Clavicle เป็นคำที่มาจากภาษา
คำตอบ: ภาษาลาติน

คำถาม: clavicula ซึ่งแปลว่า 
คำตอบ: กุญแจเล็กๆ

คำถาม: นอกจากในมนุษย์แล้ว กระดูกไหปลาร้ายังพบใน
คำตอบ: สัตว์สี่ขา (tetrapods)
เชฟโรเลต แคปติวา

เชฟโรเลต แคปติวา อังกฤษ: Chevrolet Captiva มีชื่อเดิมว่า ซี100 (C100) รถยนต์เอนกประสงค์ขนาดกลางหรือเป็นรถเอสยูวี (SUV) ขนาดกลางแบบ 7 ที่นั่งของเชฟโรเลตที่พัฒนาขึ้นโดยศูนย์ออกแบบของบริษัท เจนเนอรัล มอเตอร์ หรือชื่อย่อว่า จีเอ็ม (GM) ในเมืองอินชอน ประเทศเกาหลีใต้ (South Korea) ซึ่งเป็นการพัฒนาบนตัวถังรุ่นเธต้า (Theta platform) ที่เคยใช้ในการผลิตรถยนต์ในเครือของจีเอ็มมาแล้วหลายรุ่น โดยทางจีเอ็มใช้ชื่อ แคปติวา จำหน่ายในตลาดยุโรป, ตะวันออกกลาง, อาเซียน และอเมริกาใต้ แต่ในประเทศออสเตรเลียจะจำหน่ายในนาม Holden Captiva ส่วนในประเทศเกาหลีใต้ใช้ชื่อ Daewoo Windstorm ในส่วนของการเปิดตัวรถยนต์เชฟโรเลต แคปติวานั้น ทางจีเอ็มได้ทำการเปิดตัวแคปติวาครั้งแรกที่ประเทศออสเตรเลีย (Australia) ต่อด้วยประเทศนิวซีแลนด์ (New Zealand) และตามด้วยการเปิดตัวในประเทศไทย (Thailand) และอีกหลายประเทศในเอเชียตะวันออกเฉียงใต้เมื่อราวต้นปี 2550

สำหรับการผลิตรถยนต์เชฟโรเลต แคปติวาเพื่อส่งออกตลาดทั่วโลกนั้น ทางจีเอ็มได้ใช้ฐานการผลิตหลักของแคปติวาที่ศูนย์การผลิตรถยนต์จีเอ็มแดวูในประเทศเกาหลีใต้ ร่วมกับศูนย์การผลิตรถยนต์จีเอ็ม จังหวัดระยอง ซึ่งในประเทศไทยเชฟโรเลต แคปติวามีจำหน่ายทั้งหมด 4 รุ่น แบ่งออกเป็น รุ่นเครื่องยนต์ 2.0 ลิตร ซึ่งเป็นเครื่องยนต์ดีเซลแบบขับเคลื่อนล้อหน้าและแบบขับเคลื่อน 4 ล้อ และรุ่นเครื่องยนต์ 2.4 ลิตร จะเป็นเครื่องยนต์เบนซินแบบขับเคลื่อนล้อหน้าและแบบขับเคลื่อน 4 ล้อ เช่นกัน

คำถาม: เชฟโรเลต แคปติวา ชื่อเดิมว่าอะไร
คำตอบ: ซี100

คำถาม: เชฟโรเลต แคปติวา รถยนต์เอนกประสงค์ขนาดอะไร
คำตอบ: ขนาดกลาง

คำถาม: เชฟโรเลต แคปติวา เป็นรถอะไร
คำตอบ: รถเอสยูวี (SUV) ขนาดกลางแบบ 7

คำถาม: เชฟโรเลต แคปติวา ที่นั่งของเชฟโรเลตที่พัฒนาขึ้นโดยศูนย์ออกแบบของบริษัทอะไร
คำตอบ: บริษัท เจนเนอรัล มอเตอร์

คำถาม: บริษัท เจนเนอรัล มอเตอร์  หรือชื่อย่อว่าอะไร
คำตอบ: จีเอ็ม
เจ้าชายแอนดรูว์แห่งยูโกสลาเวีย

เจ้าชายแอรดรูว์แห่งยูโกสลาเวีย (อังกฤษ: Prince Andrew of Yugoslavia) เป็นพระราชโอรสพระองค์สุดท้องใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย กับ มาเรียแห่งโรมาเนีย สมเด็จพระราชินียูโกสลาเวีย พระองค์ประสูติ ณ ราชอาณาจักรยูโกสลาเวีย โดยทรงมีพระเชษฐา 2 พระองค์คือ

สมเด็จพระเจ้าปีเตอร์ที่ 2 แห่งยูโกสลาเวีย
เจ้าชายโทมิสลาฟแห่งยูโกสลาเวีย
เสกสมรสครั้งที่ 1
เจ้าชายแอนดรูว์แห่งยูโกสลาเวีย ทรงเสกสมรสกับ เจ้าหญิงคริสตินา-มาร์เกรเธอแห่งเฮสส์ พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 2 สิงหาคม พ.ศ. 2499 ณ พระราชวังโคบอร์ก อันเป็นพระราชวังที่เจ้าหญิงคริสตินา-มาร์เกรเธอประสูติ โดยมีพระบุตรร่วมกัน ดังนี้

เจ้าหญิงมาเรีย เทเรซา
เจ้าชายคริสโตเฟอร์
โดยหลังจากนั้น พระองค์ทรงหย่าจากกัน

เสกสมรสครั้งที่ 2
เจ้าชายแอนดรูว์แห่งยูโกสลาเวีย ทรงเสกสมรสครั้งที่ 2 กับ เจ้าหญิงคิระแห่งลีนีเจน โดยมีพระบุตร 3 พระองค์ดังนี้

เจ้าหญิงลินิเวีย มาเรีย
เจ้าชายคาร์ล วัลเดร์มา
เจ้าชายดริมิทรี
ทรงหย่าเมื่อวันที่ 10 กรกฎาคม พ.ศ. 2515

เสกสมรสครั้งที่ 3
เจ้าชายแอนดรูว์แห่งยูโกสลาเวีย เสกสมรสกับ อีวา มาเรีย แอนดริโครวิช เมื่อวันที่ 30 มีนาคม พ.ศ. 2517 แต่ไม่มีพระบุตรร่วมกัน

คำถาม: เจ้าชายแอรดรูว์แห่งยูโกสลาเวีย เกิดขึ้นที่ไหน
คำตอบ: ราชอาณาจักรยูโกสลาเวีย

คำถาม: เจ้าชายแอรดรูว์แห่งยูโกสลาเวีย เสกสมรสครั้งที่ 1 กับใคร
คำตอบ: เจ้าหญิงคริสตินา-มาร์เกรเธอแห่งเฮสส์

คำถาม: เจ้าชายแอรดรูว์แห่งยูโกสลาเวีย เสกสมรสครั้งที่ 2 กับใคร
คำตอบ:  เจ้าหญิงคิระแห่งลีนีเจน

คำถาม: เจ้าชายแอรดรูว์แห่งยูโกสลาเวีย เสกสมรสครั้งที่ 3 กับใคร
คำตอบ: อีวา มาเรีย แอนดริโครวิช
บันทึกรักซุปเปอร์สตาร์

บันทึกรักซุปเปอร์สตาร์ ละครโทรทัศน์ไทย ที่ออกอากาศทาง ช่อง 8 ออกอากาศทุกวันศุกร์-อาทิตย์ เวลา 9.00/11.00/19.30 นำแสดงโดย ฟิล์ม รัฐภูมิ โตคงทรัพย์ และ แก้ว จริญญา ศิริมงคลสกุล

โดยละครเรื่องนี้ออกอากาศเมื่อวันที่ 22 กรกฎาคม พ.ศ. 2554 - 17 กันยายน พ.ศ. 2554

คำถาม: บันทึกรักซุปเปอร์สตาร์ ออกอากาศทางช่องทางไหน
คำตอบ: ช่อง 8

คำถาม: บันทึกรักซุปเปอร์สตาร์ ออกอากาศวันไหน
คำตอบ: ทุกวันศุกร์-อาทิตย์

คำถาม: บันทึกรักซุปเปอร์สตาร์ ออกอากาศเวลไหน
คำตอบ: 9.00/11.00/19.30

คำถาม: บันทึกรักซุปเปอร์สตาร์ ออกอากาศตั้งวันที่เท่าไร
คำตอบ: 22 กรกฎาคม พ.ศ. 2554
เอแคป แอ๊ดไวเซอรี่

บริษัท เอแคป แอ๊ดไวเซอรี่ จำกัด (มหาชน) (อังกฤษ: ACAP ADVISORY PUBLIC COMPANY LIMITED ชื่อย่อ:ACAP) [2] ก่อตั้งและเริ่มดำเนินการในปี พ.ศ. 2541 เดิมชื่อบริษัท เอเชี่ยน แคปปิตอล แอ๊ดไวเซอร์ส จำกัด ปัจจุบันบริษัทดำเนินกิจการด้านการบริหารสินทรัพย์ด้อยคุณภาพ บริษัทจดทะเบียนในตลาดหลักทรัพย์ เอ็ม เอ ไอ

คำถาม: เอแคป แอ๊ดไวเซอรี่ คืออะไร
คำตอบ: บริษัท เอแคป แอ๊ดไวเซอรี่ จำกัด (มหาชน)

คำถาม: เอแคป แอ๊ดไวเซอรี่ ก่อตั้งและเริ่มดำเนินการในปีอะไร
คำตอบ: พ.ศ. 2541

คำถาม: เอแคป แอ๊ดไวเซอรี่ เดิมชื่อบริษัทอะไร
คำตอบ: บริษัท เอเชี่ยน แคปปิตอล แอ๊ดไวเซอร์ส จำกัด

คำถาม: เอแคป แอ๊ดไวเซอรี่ ปัจจุบันบริษัทดำเนินกิจการด้านอะไร
คำตอบ: การบริหารสินทรัพย์ด้อยคุณภาพ

คำถาม: เอแคป แอ๊ดไวเซอรี่ บริษัทจดทะเบียนที่ไหน
คำตอบ: ตลาดหลักทรัพย์ เอ็ม เอ ไอ
จักรพรรดิมูรากามิ

จักรพรรดิมูรากามิ (ญี่ปุ่น: 村上天皇  โรมาจิ: Murakami-tennō) จักรพรรดิองค์ที่ 62 แห่งราชวงศ์ญี่ปุ่นตามที่ได้บันทึกไว้ใน รายพระนามจักรพรรดิญี่ปุ่น

จักรพรรดิมุระกะมิครองสิริราชสมบัติระหว่างปี ค.ศ. 946 - ค.ศ. 967

ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-มูรากามิ จักรพรรดิในช่วง ยุคราชสำนักเหนือ-ใต้ สมัย คริสต์ศตวรรษที่ 14

ก่อนจะขึ้นสืบ ราชบัลลังก์ดอกเบญจมาศ จักรพรรดิมูรากามิมีพระนามเดิมว่า เจ้าชายนะริอะกิระ (ญี่ปุ่น: 成明 โรมาจิ: Nariakira-shinnō)

เป็นพระราชโอรสองค์ที่ 14 ใน จักรพรรดิไดโงะ จักรพรรดิองค์ที่ 60 และเป็นพระราชอนุชาต่างพระราชมารดาของ จักรพรรดิซุซะกุ จักรพรรดิองค์ที่ 61

พระองค์มีพระปรีชาสามารถในการเล่นเครื่องดนตรีโบราณของญี่ปุ่นประเภทดีดที่เรียกว่า เค็งโจ

คำถาม: จักรพรรดิมูรากามิเป็นจักรพรรดิองค์ที่เท่าไรแห่งราชวงศ์ญี่ปุ่น
คำตอบ:  จักรพรรดิองค์ที่ 62

คำถาม: จักรพรรดิมูรากามิครองสิริราชสมบัติระหว่างปีใด
คำตอบ: ค.ศ. 946 - ค.ศ. 967

คำถาม: ก่อนสืบทอดราชบัลลังก์ดอกเบญจมาศจักรพรรดิมูรากามิมีพระนามเดิมชื่อว่าอะไร
คำตอบ: เจ้าชายนะริอะกิระ

คำถาม: ดอกเบญจมาศเป็นราชโอรสองที่เท่าไรในจักรพรรดิไดโงะ 
คำตอบ: พระราชโอรสองค์ที่ 14

คำถาม: จักรพรรดิมูรากามิมีความใสามารถเล่นดนตรีใดได้
คำตอบ: เครื่องดนตรีโบราณของญี่ปุ่นประเภทดีดที่เรียกว่า เค็งโจ
สถานีวิทยุโทรทัศน์แห่งประเทศเวียดนาม

เมื่อสงครามเวียดนามสิ้นสุดลงในปี ค.ศ. 1975 ทางสถานีโทรทัศน์ของเวียดนามใต้ได้ทำการออกอากาศในเวียดนามเหนือ ระหว่างเวลา 12.00 - 21.00 นาฬิกา ส่วนการออกอากาศในระบบโททัศน์สีเริ่มมาตั้งแต่ปี ค.ศ. 1978 ในช่วงแรกจะออกอากาศทดสอบใน 2 รายการ ซึ่งจะเป็นสีแดงและสีน้ำเงิน เป็นเวลา 10 วินาที หลังจากนั้นออกอากาศรายการต่อไป แต่รายการส่วนใหญ่ยังคงออกอากาศในระบบขาวดำเช่นเดิม โดยการออกอากาศก่อนปี 1990 เป็นรายการของรัฐบาลอย่างเดียว โดยไม่มีโฆษณาคั่น (ยกเว้นโฆษณาของรัฐบาล) ในวันที่ 1 มกราคม ค.ศ. 1990 วีทีวีได้เปลี่ยนรูปแบบการออกอากาศ จากการออกอากาศเชิงเดี่ยวเป็นการออกอากาศเชิงพาณิชย์ พร้อมกับเปิดสถานีช่องใหม่คือช่อง VTV2 และต่อมาในปี ค.ศ. 2007 ทางสถานีได้ออกอากาศทุกวัน ระหว่างเวลา 05.20 - 00.30 นาฬิกาของวันถัดไป และในวันที่ 1 มกราคม ค.ศ. 1990 วีทีวีได้เปลี่ยนเวลาการออกอากาศ จาก 05.20 - 00.30 นาฬิกา เป็น 06.00 - 00.30. นาฬิกา

คำถาม: สถานีวิทยุโทรทัศน์แห่งประเทศเวียดนาม อากาศสีครั้งเเรกเมื่อไหร่
คำตอบ: ค.ศ. 1978

คำถาม: ในปี ค.ศ. 2007 ทางสถานีวิทยุโทรทัศน์แห่งประเทศเวียดนาม ออกอากาศเวลาใดถึงเวลาใด
คำตอบ:  ระหว่างเวลา 05.20 - 00.30 นาฬิกาของวันถัดไป

คำถาม: ในวันที่ 1 มกราคม ค.ศ. 1990 วีทีวีได้เปลี่ยนเวลาการออกอากาศ จาก 05.20 - 00.30 นาฬิกา เป็นเวลาเท่าไหร่
คำตอบ:  06.00 - 00.30. นาฬิกา
หนักแผ่นดิน

หนักแผ่นดิน เป็นเพลงที่แต่งเมื่อ พ.ศ. 2518 ใช้เปิดออกอากาศทางสถานีวิทยุ จ.ส. กรมการสื่อสารทหารบก กองทัพบก ในการต่อสู้ทางการเมืองกับขบวนการคอมมิวนิสต์ ในช่วงปี 2518–2523 ประพันธ์คำร้องโดย พันเอก บุญส่ง หักฤทธิ์ศึก และขับร้องโดย สิบเอก อุบล คงสิน และศิริจันทร์ อิศรางกูร ณ อยุธยา[1] ต่อมาใน พ.ศ. 2520 ชื่อเพลงนี้นำมาสร้างเป็นภาพยนตร์เรื่อง หนักแผ่นดิน กำกับโดยสมบัติ เมทะนี แสดงนำโดยสมบัติ เมทะนี และนัยนา ชีวานันท์

คำถาม: หนักแผ่นดิน เป็นเพลงที่แต่งเมื่อไร
คำตอบ: พ.ศ. 2518

คำถาม: หนักแผ่นดิน ใช้เปิดออกอากาศทางสถานีวิทยุอะไร
คำตอบ: จ.ส. กรมการสื่อสารทหารบก กองทัพบก

คำถาม: หนักแผ่นดิน ใช้ในการต่อสู้ทางการเมืองกับขบวนการอะไร
คำตอบ: ขบวนการคอมมิวนิสต์

คำถาม: หนักแผ่นดิน ประพันธ์คำร้องโดยใคร
คำตอบ:  พันเอก บุญส่ง หักฤทธิ์ศึก
"กระจกพ่นทราย" วัสดุตกแต่งที่ให้ความรู้สึกเรียบหรู ในแบบฉบับโมเดิร์น

"กระจกพ่นทราย" วัสดุตกแต่งที่ให้ความรู้สึกเรียบหรู ในแบบฉบับโมเดิร์น มีความทันสมัยไม่เหมือนใคร และยังทำความสะอาดได้ง่ายไม่มีคราบติดกระจก
รายละเอียดสินค้า
สินค้า  :  กระจกฟรอสโค้ทเทมเปอร์ (กระจกพ่นทราย)
คุณสมบัติ  :  กระจกฝ้าที่ไม่เป็นคราบนิ้วมือ ทำความสะอาดได้ง่ายด้วยเทคโลโลยีการผลิตพิเศษ ให้มุมมองที่แตกต่าง และให้ความเป็นส่วนตัว
การใช้งาน : เหมาะสำหรับใช้เป็นผนังกั้นห้อง หน้าบาน Shower ประตู กระจกหน้าต่าง
ความหนา : เริ่มต้นที่  6 mm (แบบเข้าเฟรม) และ 8mm (แบบบานเปลือย)
ราคา : เริ่มต้นที่  360 บาท/ตารางฟุต
*หมายเหตุ: ราคาขึ้นอยู่กับแบบ ขนาดความหนาอื่นๆ สามารถสอบถามราคาเพิ่มเติมได้

คำถาม: ขอวิธีการใช้งานหน่อย
คำตอบ: เหมาะสำหรับใช้เป็นผนังกั้นห้อง หน้าบาน Shower ประตู กระจกหน้าต่าง

คำถาม: ขนาดเท่าไหร่
คำตอบ: เริ่มต้นที่  6 mm (แบบเข้าเฟรม) และ 8mm (แบบบานเปลือย)

คำถาม: หนาเท่าไหร่
คำตอบ: เริ่มต้นที่  6 mm (แบบเข้าเฟรม) และ 8mm (แบบบานเปลือย)

คำถาม: กี่บาท
คำตอบ: เริ่มต้นที่  360 บาท/ตารางฟุต

คำถาม: ราคาเท่าไหร่
คำตอบ: เริ่มต้นที่  360 บาท/ตารางฟุต

คำถาม: อยากทราบความหนา
คำตอบ: เริ่มต้นที่  6 mm (แบบเข้าเฟรม) และ 8mm (แบบบานเปลือย)

คำถาม: สินค้าอะไร
คำตอบ: กระจกฟรอสโค้ทเทมเปอร์ (กระจกพ่นทราย)

คำถาม: สไตล์ไหน
คำตอบ: ตกแต่งที่ให้ความรู้สึกเรียบหรู ในแบบฉบับโมเดิร์น

คำถาม: ใช้งานยังไง
คำตอบ: เหมาะสำหรับใช้เป็นผนังกั้นห้อง หน้าบาน Shower ประตู กระจกหน้าต่าง
ลิขสิทธิ์

ลิขสิทธิ์ เป็นทรัพย์สินทางปัญญาประเภทหนึ่งที่มอบสิทธิทางกฎหมายที่มอบให้ผู้สร้างสรรค์งานแต่เพียงผู้เดียวในการเผยแพร่ ทำซ้ำ หรือดัดแปลงงานที่สร้างสรรค์ โดยทั่วไปแล้ว งานที่ได้รับความคุ้มครองลิขสิทธิ์เป็นงานสร้างสรรค์ทางปัญญาทุกรูปแบบ เช่น งานเขียน งานดนตรี งานนาฏศิลป์ งานศิลปะ ภาพถ่าย ภาพยนตร์ โปรแกรมคอมพิวเตอร์ เป็นต้น[1] เจ้าของลิขสิทธิ์สามารถมอบสิทธิ์ให้แก่บุคคลอื่นได้ โดยอาจจะมอบสิทธิ์ทั้งหมดหรือเพียงบางส่วนก็ได้ เช่น สิทธิ์การตีพิมพ์ สิทธิ์การแปล สิทธิ์การดัดแปลง เป็นต้น[2]

ลิขสิทธิ์มีระยะเวลาจำกัด ระยะเวลาของลิขสิทธิ์โดยทั่วไปคือเริ่มตั้งแต่การสร้างสรรค์งาน และสิ้นสุด 50 ถึง 100 ปีหลังจากผู้สร้างสรรค์เสียชีวิต ขึ้นอยู่กับกฎหมายของแต่ละเขตอำนาจ ลิขสิทธิ์ถูกจำกัดโดยข้อจำกัดและข้อยกเว้นของกฎหมายลิขสิทธิ์ เช่น การใช้ลิขสิทธิ์ของผู้อื่นโดยชอบ

กฎหมายลิขสิทธิ์ในบางประเทศมีข้อกำหนดในการสถาปนาลิขสิทธิ์ เช่น การขึ้นทะเบียนงาน แต่ประเทศส่วนใหญ่ในปัจจุบันถือว่าการคุ้มครองลิขสิทธิ์เริ่มต้นขึ้นเมื่องานถูกสร้างโดยไม่จำเป็นต้องมีการจดทะเขียน โดยทั่วไป การบังคับใช้ลิขสิทธิ์เป็นการใช้กฎหมายแพ่ง แต่บางเขตอำนาจมีการใช้โทษทางอาญาด้วย

คำถาม: ลิขสิทธิ์ เป็นทรัพย์สินทางอะไร
คำตอบ: ปัญญาประเภทหนึ่ง

คำถาม: ลิขสิทธิ์ มอบสิทธิทางกฎหมายที่มอบให้ใคร
คำตอบ: ผู้สร้างสรรค์งานแต่เพียงผู้เดียวในการเผยแพร่ ทำซ้ำ หรือดัดแปลงงานที่สร้างสรรค์

คำถาม: ลิขสิทธิ์ มีระยะเวลาจำกัด ระยะเวลาของลิขสิทธิ์โดยทั่วไปคือเริ่มตั้งแต่การสร้างสรรค์งาน และสิ้นสุดเมื่อไร
คำตอบ: 50 ถึง 100 ปีหลังจากผู้สร้างสรรค์เสียชีวิต

คำถาม: ลิขสิทธิ์  ขึ้นอยู่กับกฎหมายของแต่ละเขตอำนาจ ลิขสิทธิ์ถูกจำกัดโดยข้อจำกัดและข้อยกเว้นของกฎหมายลิขสิทธิ์ เช่นอะไร
คำตอบ: การใช้ลิขสิทธิ์ของผู้อื่นโดยชอบ
หรดาล

หรดาล หริดาล หรือ มโนศิลา เป็นสารประกอบซัลไฟด์ของสารหนู เรียกอาร์เซนิกไตรซัลไฟด์ (Arsenic trisulfide) มีสูตรทางเคมีว่า As2S3 มีสีทอง มีพิษมาก ใช้เขียนลายรดน้ำหรือจารลงในสมุดข่อยดำ ใช้ประสมในยาแก้ไข้จับสั่น แก้หัด แก้พิษ ใช้ผสมในยากวาดคอเด็ก

หรดาลแดงผลิตจากกำมะถันแดง ส่วนหรดาลกลีบทองคือสินแร่ Orpiment

คำถาม: หรดาลมีสูตรทางเคมีว่าอะไร
คำตอบ: As2S3

คำถาม: หรดาลมีสีอะไร
คำตอบ: สีทอง
โลมาแม่น้ำแอมะซอน

โลมาแม่น้ำอะเมซอน หรือ โลมาสีชมพู (อังกฤษ: Amazon river dolphin, Pink dolphin; โปรตุเกส: Boto, Boutu; ชื่อวิทยาศาสตร์: Inia geoffrensis; ออกเสียง: /อิ-เนีย-จี-โอฟ-เฟรน-สิส/) เป็นโลมาแม่น้ำชนิดหนึ่ง จัดเป็นเพียงชนิดเดียวในสกุล Inia และวงศ์ Iniidae

โลมาแม่น้ำแอมะซอน จัดเป็นโลมาแม่น้ำ หรือโลมาน้ำจืดชนิดหนึ่ง ที่อาศัยอยู่ในน้ำจืดแท้ ๆ โดยที่ไม่พบในทะเล มีความยาวประมาณ 1.53-2.4 เมตร (5.0-7.9 ฟุต) ขึ้นอยู่กับชนิดย่อย ตัวเมียจะมีขนาดใหญ่กว่าตัวผู้ โดยตัวที่ใหญ่ที่สุด เป็นตัวเมียที่มีความยาวถึง 2.5 เมตร (8.2 ฟุต) และน้ำหนักตัว 98.5 กิโลกรัม (217 ปอนด์) ขณะที่ตัวผู้ที่ใหญ่ที่สุด ยาว 2.0 เมตร (6.6 ฟุต) และน้ำหนักตัว 94 กิโลกรัม (210 ปอนด์) นอกจากนี้แล้วกระดูกสันหลังบริเวณคอมีความยืดหยุ่นจึงสามารถทำให้หันหัวได้ 180 องศา ซึ่งความยืดหยุ่นตรงนี้เองที่ทำให้เป็นสิ่งสำคัญในการว่ายน้ำผ่านต้นไม้ต่าง ๆ และวัสดุกีดขวางต่าง ๆ ในป่าน้ำท่วม

นอกจากนี้ยังมีจะงอยปากยาวซึ่งฟันมี 24 ถึง 34 คู่ ฟันเป็นรูปทรงกรวยและมีฟันกรามด้านในของขากรรไกร มีผิวหนังสีขาวอมชมพูเรื่อ ๆ ตามีขนาดเล็ก

โลมาแม่น้ำแอมะซอน กระจายพันธุ์ในแม่น้ำสายใหญ่ในทวีปอเมริกาใต้ เช่น แม่น้ำแอมะซอน, แม่น้ำโอริโนโก, แม่น้ำลาพลาตา, แม่น้ำปารานา, แม่น้ำโทคันตินส์ เป็นต้น จึงแบ่งออกได้เป็น 3 ชนิดย่อย คือ

I. g. geoffrensis เป็นชนิดที่พบได้ทั่วไป ในแม่น้ำแอมะซอนและโทคันตินส์
I. g. humboldtiana พบในแม่น้ำโอริโนโก
I. g. boliviensis พบในโบลิเวีย มีหัวเล็กกว่า มีลำตัวกว้างกว่า และมีจำนวนฟันมากกว่า ในบางข้อมูลจัดเป็นชนิดใหม่
มีทฤษฎีเกี่ยวกับการที่เข้ามาอาศัยอยู่ในน้ำจืดของโลมาแม่น้ำแอมะซอน ว่าในยุคก่อนประวัติศาสตร์ ทะเลด้านตะวันออกและตะวันตกของทวีปอเมริกาใต้เชื่อมติดกัน ต่อมาเกิดแผ่นดินไหว ทางที่เชื่อมกันอยู่จึงถูกตัดขาดเนื่องจากมีเทือกเขาแอนดีสปรากฏขึ้นมา โลมาที่อาศัยอยู่ในทะเลแถบนี้จึงไม่สามารถว่ายน้ำกลับทะเลได้ นานวันเข้าจึงปรับตัวให้เข้ากับสิ่งแวดล้อม จึงอาศัยอยู่ในแม่น้ำแอมะซอนตั้งแต่นั้นเป็นต้นมา

โลมาแม่น้ำแอมะซอน กินปลาและสัตว์น้ำชนิดต่าง ๆ เป็นอาหาร แม้กระทั่งปลาปิรันย่า มีอุปนิสัยอ่อนโยน เป็นมิตรกับมนุษย์เหมือนโลมาทั่วไป ในนิทานพื้นบ้านของชนพื้นเมือง เชื่อว่า โลมาแม่น้ำแอมะซอนสามารถแปลงร่างเป็นมนุษย์ได้ โดยจะแปลงร่างเป็นชายหนุ่มรูปงาม และเข้ามาล่อลวงหญิงสาวในหมู่บ้าน นอกจากนี้แล้วยังเชื่อว่าเป็นสัตว์ที่มีอาถรรพ์ หากนำน้ำมันของโลมามาใช้จุดตะเกียงจะทำให้ตาบอด แม้จะเป็นเพียงเรื่องเล่าแต่จากความเชื่อเหล่านี้เองที่ทำให้โลมาแม่น้ำแอมะซอนไม่ถูกคุกคามจากชนพื้นเมือง

แต่ปัจจุบันถูกคุกคามจากการสูญเสียถิ่นที่อยู่อาศัย อันเป็นผลมาจากการตัดไม้ทำลายป่า และมลภาวะเป็นพิษในน้ำ ในเดือนกันยายน ค.ศ. 2012 เอโบ โมราเลส ประธานาธิบดีแห่งโบลิเวียได้ออกกฎหมายมาเพื่อคุ้มครองโลมาแม่น้ำแอมะซอนไว้เป็นสมบัติของชาติ

คำถาม: โลมาแม่น้ำแอมะซอนคืออะไร
คำตอบ: เป็นโลมาแม่น้ำชนิดหนึ่ง จัดเป็นเพียงชนิดเดียวในสกุล Inia และวงศ์ Iniidae

คำถาม: โลมาแม่น้ำแอมะซอนมีนิสัยอย่างไร
คำตอบ: อุปนิสัยอ่อนโยน เป็นมิตรกับมนุษย์เหมือนโลมาทั่วไป

คำถาม: มีการออกกฎหมายคุ้มครองโลมาแม่น้ำแอมะซอนเมื่อใด
คำตอบ: เดือนกันยายน ค.ศ. 2012
เบน วิชอว์

เบนจามิน จอห์น วิชอว์ (อังกฤษ: Benjamin John Whishaw) (เกิด 14 ตุลาคม ค.ศ.1980) หรือชื่อลำลองคือ เบน วิชอว์ (Ben Whishaw) เป็นนักแสดงชาวอังกฤษ เขาเป็นที่รู้จักในบท Q จากภาพยนตร์สายลับยอดนิยมอย่าง พลิกรหัสพิฆาตพยัคฆ์ร้าย 007 (Skyfall) (2012) และ องค์กรลับดับพยัคฆ์ร้าย (Spectre) (2015) วิชอว์ยังได้รับบทนำในภาพยนตร์ที่ดัดแปลงมาจากนวนิยายชื่อดัง น้ำหอมมนุษย์ (2006) และได้แสดงนำได้ซีรีย์ที่ออกอากาศทางช่อง BBC หลายเรื่องเช่น Criminal Justice, The Hour, Richard II,London Spy และ A Very English Scandal นอกจากนี้เขายังเป็นผู้พากย์เสียงหมีแพดดิงตัน ตัวการ์ตูนสุดคลาสิคของอังกฤษในภาพยนตร์ แพดดิงตัน คุณหมี หนีป่ามาป่วนเมือง (2014) และ แพดดิงตัน 2 ของขวัญที่หายไป (2017) อีกด้วย

คำถาม: เบนจามิน จอห์น วิชอว์ คือใคร ?
คำตอบ: นักแสดงชาวอังกฤษ

คำถาม:  วิชอว์ยังได้รับบทนำในภาพยนตร์ที่ดัดแปลงมาจากนวนิยายชื่อดัง เรื่อง ?
คำตอบ: น้ำหอมมนุษย์
เร็วกว่านรก

เร็วกว่านรก (อังกฤษ: Speed) เป็นภาพยนตร์อเมริกันในปี ค.ศ. 1994 แนวแอ็กชัน ระทึกขวัญ กำกับโดยแจน เดอ บอนต์ มีเนื้อเรื่องเกิดขึ้นที่ลอสแอนเจลิส โดยมีเจ้าหน้าที่ตำรวจแอลเอที่ชื่อ แจ็ก เทรเวน ได้มุ่งทำคดีกับฮาเวิร์ด เพย์น ผู้ก่อการร้ายวางระเบิด หลังจากที่เพย์นหนีจากเทรเวน มาได้เขาได้ตั้งระเบิดไว้ที่รถบัส ที่เทรเวนต้องรักษาระดบความเร็วของรถที่ 50 ไมล์ต่อชั่วโมง (80 กม./ชั่วโมง) ไม่เช่นนั้นระเบิดจะทำงาน ภาพยนตร์นำแสดงโดยเคียนู รีฟส์, เดนนิส ฮอปเปอร์ และซานดรา บูลล็อก ภาพยนตร์ได้รับรางวัลออสการ์ครั้งที่ 67 ในปี 1995 ในสาขาเสียงยอดเยี่ยมและเสียงพิเศษยอดเยี่ยม

คำถาม: เร็วกว่านรก เป็นภาพยนตร์สัญชาติอะไร
คำตอบ: ภาพยนตร์อเมริกัน

คำถาม: เร็วกว่านรก สร้างในปีอะไร
คำตอบ: ค.ศ. 1994

คำถาม: เร็วกว่านรก เป็นภาพยนตร์แนวอะไร
คำตอบ: แนวแอ็กชัน ระทึกขวัญ

คำถาม: เร็วกว่านรก กำกับโดยใคร
คำตอบ: แจน เดอ บอนต์

คำถาม: เร็วกว่านรก ภาพยนตร์ได้รับรางวัลออสการ์ครั้งที่เท่าไร
คำตอบ: 67
โกฐกักกรา

โกฐกักกรา [โกด-กัก-กรา] (ภาษาฮินดี Kakra, Kakra-singi) (ชื่อวิทยาศาสตร์: Pistacia integerrima) ชื่อสามัญ Crab's claw เป็นเครื่องยาชนิดหนึ่งที่เป็นส่วนปูด (Gall) ที่ได้มาจากพืชที่มีชื่อวิทยาศาสตร์ว่า Pistacia integerrima (Zebra wood) ซึ่งเป็นพืชพื้นเมืองในวงศ์ Anacardiaceae ที่พบมากทางแถบประเทศปากีสถานและอินเดียตอนเหนือ มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา รสฝาดจัดออกขม มีฤทธิ์ฝาดสมาน เป็นเครื่องยาที่นำมาใช้เข้าตำรับยาไทยในการรักษาโรคริดสีดวงทวารหนัก ห้ามเลือด สมานบาดแผลอักเสบ และใช้ในตำรับยาอายุรเวทเพื่อรักษาโรคหอบหืด แก้ไข้ แก้ท้องเสียและบรรเทาอาการไอ เป็นต้น

คำถาม: โกฐกักกรา คืออะไร
คำตอบ: เครื่องยาชนิดหนึ่งที่เป็นส่วนปูด

คำถาม: พบเห็นมากที่ประเทศใด
คำตอบ: ประเทศปากีสถานและอินเดียตอนเหนือ

คำถาม: โกฐกักกรามีลักษณะอย่างไร
คำตอบ: มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา

คำถาม: โกฐกักกรามีรสอย่างไร
คำตอบ: รสฝาดจัดออกขม
จาค็อบ ซูมา

จาค็อบ เกดเลยีห์เลคีซา ซูมา (อังกฤษ: Jacob Gedleyihlekisa Zuma) (เกิดเมื่อ 12 เมษายน พ.ศ. 2485) เป็นอดีตประธานาธิบดีของแอฟริกาใต้ซึ่งได้รับเลือกโดยรัฐสภาหลังชนะการเลือกตั้งทั่วไปใน พ.ศ. 2552 และทำพิธีดำรงตำแหน่งในวันที่ 9 พฤษภาคม พ.ศ. 2552

เขาเป็นประธานพรรคสมัชชาแห่งชาติแอฟริกา (African National Congress: ANC) ซึ่งเป็นพรรคที่ครองเสียงข้างมาก และเคยเป็นรองประธานาธิบดีแห่งแอฟริกาใต้ตั้งแต่ปี พ.ศ. 2542 ถึง พ.ศ. 2548 ซูมายังถูกเรียกด้วยตัวอักษรย่อของเขา JZ และชื่อในเผ่าของเขา มโชโลซี (Msholozi) ซูมาได้เป็นประธานของ ANC เมื่อวันที่ 18 ธันวาคม พ.ศ. 2550 หลังจากเอาชนะธาโบ มเบกิ ซึ่งดำรงตำแหน่งในเวลานั้น ในงานประชุมประจำปีชอง ANC ที่เมืองโพโลเควน (Polokwane)

ซูมาเผชิญอุปสรรคด้านกฎหมายที่สำคัญหลายอย่าง เขาถูกตั้งข้อหาข่มขืนในปี พ.ศ. 2548 แต่ได้รับการพิพากษาให้พ้นผิดในเวลาต่อมา นอกจากนั้น เขายังต้องต่อสู้ข้อกล่าวหาด้านการกรรโชกทรัพย์ และฉ้อราษฎร์บังหลวงอย่างยาวนาน หลังจากที่ปรึกษาทางการเงินของเขา ชาเบียร์ ชาอิค (Shabir Shaik) ถูกพิพากษาว่าผิดฐานฉ้อราษฎร์บังหลวงและฉ้อโกง ในวันที่ 6 เมษายน พ.ศ. 2552 ข้อหาทุกอย่างที่กล่าวโทษซูมาถูกยกฟ้องไป

คำถาม: จาค็อบ เกดเลยีห์เลคีซา ซูมา เกิดเมื่อใด
คำตอบ: 12 เมษายน พ.ศ. 2485

คำถาม: จาค็อบ เกดเลยีห์เลคีซา ซูมา เป็นอดีตประธานาธิบดีประเทศใด
คำตอบ: แอฟริกาใต้

คำถาม: จาค็อบ เกดเลยีห์เลคีซา ซูมา เป็นประธานพรรคใด
คำตอบ: พรรคสมัชชาแห่งชาติแอฟริกา (African National Congress: ANC)
สวิมมิงวิธดอลฟินส์

สวิมมิงวิธดอลฟินส์ (Swimming with Dolphins) เป็นวงซินธ์ป็อปจากรัฐมินนิโซตา สหรัฐอเมริกา ก่อตั้งเมื่อปี ค.ศ. 2008 โดย ออสติน โทฟต์ และ อดัม ยัง, จากวง อาวล์ซิตี หลังจาก อาวล์ซิตี ได้รับความนิยม อดัม ยัง ได้ออกจากวงเพื่อมุ่งเน้นไปทำโปรเจ็ก อาวล์ซิตี มากกว่า ทางวงได้ออก อีพี ชื่อ Ambient Blue หลังจากนั้นเป็นต้นมา โทฟต์ ได้แต่งและผลิตเพลงด้วยตนเอง อย่างไรก็ดี โทฟต์ และ ยัง ยังคงเป็นเพื่อนกันอยู่

เมื่อวันที่ 21 มิถุนายน ค.ศ. 2010, สวิมมิงวิธดอลฟินส์ ได้เซ็นสัญญากับค่าย Tooth & Nail Records[1]

ซิงเกิล "Sleep To Dream" จากอัลบั้ม "Water Colours" ได้วางจำหน่ายผ่านทาง iTunes และ Amazon เมื่อวันที่ 26 เมษายน ค.ศ. 2011[2][3]

อัลบั้ม Water Colours ซึ่งเป็นอัลบั้มเปิดตัว ได้วางจำหน่ายเมื่อวันที่ 17 พฤษภาคม ค.ศ. 2011 โดย Tooth & Nail Records[4] มิวสิกวิดีโอเพลง "Sleep To Dream" เปิดตัวเมื่อวันที่ 5 สิงหาคม ค.ศ. 2011 บน ยูทูบ[5]

เมื่อวันที่ 21 สิงหาคม ค.ศ. 2013, โทฟต์ ได้ประกาศว่าเขากำลังทำอัลบั้มใหม่ในชื่อ Catharsis อยู่

คำถาม: สวิมมิงวิธดอลฟินส์ เป็นดนตรีประเภทใด
คำตอบ: เป็นวงซินธ์ป็อป

คำถาม: สวิมมิงวิธดอลฟินส์ ก่อตั้งเมื่อไหร่
คำตอบ: ค.ศ. 2008

คำถาม: สวิมมิงวิธดอลฟินส์ ได้เซ็นสัญญากับค่าย Tooth & Nail Records วันที่เท่าไหร่
คำตอบ: 21 มิถุนายน ค.ศ. 2010

คำถาม: ซิงเกิล "Sleep To Dream" จากอัลบั้ม "Water Colours" ได้วางจำหน่ายผ่านทาง iTunes และ Amazon เมื่อวันที่เท่าไหร่
คำตอบ: 26 เมษายน ค.ศ. 2011
มาจูละห์ ซีงาปูรา

เพลงชาติสิงคโปร์ มีชื่อเฉพาะว่า มาจูละห์ ซีงาปูรา (Majulah Singapura) เป็นคำภาษามลายู แปลว่า สิงคโปร์จงรุดหน้า หรือจงเจริญ ชื่อของเพลงนี้มีที่มาจากคำขวัญประจำชาติ ซึ่งเป็นข้อความเดียวกันกับที่ปรากฏอยู่ในตราประจำรัฐ มีเนื้อหาของเพลงที่สะท้อนถึงจิตวิญญาณของชาวสิงคโปร์ในการคาดหวังอย่างอดทนถึงความก้าวหน้าของชาติ และเรียกร้องให้ทุกคนร่วมมือกันทำความหวังดังกล่าวให้เป็นความจริง

เพลงนี้ขับร้องในภาษามลายู ซึ่งเป็นภาษาทางการ 1 ใน 4 ภาษาของประเทศสิงคโปร์ ชาวสิงคโปร์ที่ไม่ใช่คนเชื้อชาติมลายูนั้นสามารถร้องและเข้าใจเนื้อหาของเพลงชาติได้เช่นกัน แต่ต้องอาศัยคำแปลภาษาอังกฤษมาช่วยในการทำความเข้าในใจเพลงนี้

สถานีโทรทัศน์ในการกำกับของมีเดียคอร์ป ใช้เพลงชาตินี้เป็นสัญญาณการเปิดและปิดสถานี โดยช่อง 5 (ภาษาอังกฤษ) และ ช่อง 8 (ภาษาจีน) ออกอากาศในเวลา 06:00 น. ส่วนช่องสุเรียอะห์ (ภาษามาเลย์) ช่องวสันธัม (ภาษาทมิฬ) และ ช่องออคโต (เด็ก,เยาวชน และกีฬา) ออกอากาศในเวลาแล้วแต่การเปิดปิดสถานี โดยเนื้อร้องที่ขึ้บนจอจะเป็นภาษาต่างๆ แล้วแต่ช่องนั้นๆ

คำถาม: เพลงชาติของสิงค์โปรมีชื่อว่าอะไร
คำตอบ: มาจูละห์ ซีงาปูรา

คำถาม: มาจูละห์ ซีงาปูรา เป็นคำภาษาอะไร
คำตอบ: มลายู

คำถาม: ชื่อเพลงนี้ที่มา มาจากอะไร
คำตอบ: คำขวัญประจำชาติ
แยกอุรุพงษ์

แยกอุรุพงษ์ (อังกฤษ: Uruphong Intersection) เป็นสี่แยกในเขตราชเทวี กรุงเทพมหานคร เป็นจุดตัดระหว่างถนนพระรามที่ 6 กับถนนเพชรบุรี

โดยชื่อ "อุรุพงษ์" ที่ทางแยกรวมถึงถนนอุรุพงษ์ที่อยู่ใกล้เคียง เป็นชื่อที่มีที่มาจากพระเจ้าบรมวงศ์เธอ พระองค์เจ้าอุรุพงศ์รัชสมโภช พระราชบุตรลำดับรองสุดท้ายของพระบาทสมเด็จพระจุลจอมเกล้าเจ้าอยู่หัว อันเป็นพระราชบุตรที่ทรงโปรดมาก ซึ่งสิ้นพระชนม์ตั้งแต่ยังเยาว์วัยและตรงกับวันคล้ายวันพระราชสมภพของพระองค์ด้วย

ในช่วงวิกฤตการณ์การเมืองไทย พ.ศ. 2556–2557 แยกอุรุพงษ์ ใช้เป็นสถานที่จัดเวทีเดินหน้าผ่าความจริง หยุดล้างผิดคนโกง ของพรรคประชาธิปัตย์ ตั้งแต่วันที่ 5 สิงหาคม พ.ศ. 2556 ต่อเนื่องจนถึงเช้าวันที่ 7 สิงหาคม ปีเดียวกัน และมีการเดินส่ง ส.ส. ของพรรคเข้าสู่รัฐสภา เพื่อคัดค้านการออกพระราชบัญญัตินิรโทษกรรม (พ.ร.บ.นิรโทษกรรม[2]) ของรัฐบาล และเป็นสถานที่ปักหลักชุมนุมถาวรของเครือข่ายนักศึกษาประชาชนปฏิรูปประเทศไทย (คปท.) ตั้งแต่วันที่ 10 ตุลาคม พ.ศ. 2556 จนถึงวันที่ 7 พฤศจิกายน ปีเดียวกัน

คำถาม: แยกอุรุพงษ์เป้นสี่แยกในเขตใด
คำตอบ: ราชเทวี กรุงเทพมหานคร

คำถาม: แยกอุรุพงษ์เป็นจุดตัดระหว่างถนนใด
คำตอบ: ถนนพระรามที่ 6 กับถนนเพชรบุรี

คำถาม: แยกอุรุพงษ์มีที่มาชื่อมาจากอะไร
คำตอบ: พระเจ้าบรมวงศ์เธอ พระองค์เจ้าอุรุพงศ์รัชสมโภช

คำถาม: ในช่วงวิกฤตการณ์การเมืองไทย พ.ศ. 2556–2557 แยกอุรุพงษ์ใช้เป็นสถานที่ทำอะไร
คำตอบ: จัดเวทีเดินหน้าผ่าความจริง หยุดล้างผิดคนโกง ของพรรคประชาธิปัตย์
คลาวด์ สไตรฟ์

คลาวด์ สไตรฟ์ (ญี่ปุ่น: クラウド・ストライフ; อังกฤษ: Cloud Strife) เป็นตัวละครเอกจากเกมไฟนอลแฟนตาซีภาค7 มีดาบขนาดใหญ่เป็นอาวุธ และมีมอเตอร์ไซค์ ฮาดีเดโทนา/เฟนริล เป็นพาหนะ

ประวัติ
คลาวด์ ชายหนุ่มผู้สูญเสียความทรงจำ ปรากฏตัวในชุดทหารชั้นสูงของชินระ คัมพานีพร้อมกับบัสเตอร์ซอร์ด เขาใช้ชีวิตในฐานะอดีตโซลเยอร์ชั้นเฟิร์สคลาสผู้หยิ่งทรนง เขาตัดขาดจากชินระและช่วยอวาลันช์ต่อสู้ชั่วคราว เขาไม่มีอุดมการณ์ปกป้องดวงดาวหรืออะไรทั้งนั้น คลาวด์เพียงแค่รับงานตามคำขอร้องของทีฟาแล้วรับค่าจ้างจากแบเร็ต วอลเลซ หัวหน้ากลุ่มอวาลันช์หลังงานเสร็จเพียงเท่านั้น ทีฟาพยายามรั้งตัวคลาวด์ให้อยู่กับเธอนานที่สุด แต่เพราะความทรงจำที่บิดเบี้ยวไปทำให้ความสัมพันธ์ของทั้งสองคนไม่เหมือนแต่ก่อนอีกต่อไปแล้ว เขาจำได้ลางๆเพียงแค่ว่าทีฟาคือเด็กผู้หญิงที่เขาเคยสัญญาไว้ในตอนเด็กๆว่าเมื่อเธอตกอยู่ในอันตรายเขาจะกลับมาช่วย ส่วนอุปนิสัยของคลาวด์นั้นเป็นคนกล้าหาญ ทว่าติดจะดูเย่อหยิ่งและเชื่อมั่นในตนเองสูง ซ้ำยังเป็นคนอารมณ์แปรปรวนอีกต่างหาก ความแข็งแกร่งที่คนอื่นได้เห็นนั้นคือเปลือกนอกของคลาวด์ แต่ที่จริงแล้ว คลาวด์ทั้งอ้างว้าง โดดเดี่ยว โหยหาความรักและความสนใจจากคนรอบข้าง ในวัยเด็กนั้นคลาวด์ต้องการให้คนอื่นๆให้ความสนใจแก่ตัวเขาบ้าง โดยเฉพาะ ทีฟา ล็อกฮาร์ท เด็กผู้หญิงข้างบ้านที่เขาแอบชอบ คลาวด์ตั้งเป้าหมายออกเดินทางไปยังมิดการ์เพื่อเข้าสมัครเป็นโซลเยอร์ เขาตั้งใจจะเก่งเช่นเดียวกับเซฟิรอธและแข็งแกร่งขึ้นเพื่อปกป้องทีฟา แม้จะฟังดูเป็นความฝันอันยิ่งใหญ่เกินเอื้อม แต่สิ่งที่คลาวด์ปรารถนาโดยแท้จริงนั้นก็ยังมีเพียงแค่ความต้องการให้คนอื่นเห็นความสำคัญของตนเองคลาวด์มีคู่ปรับคนสำคัญคือเซฟีรอธซึ่งเป็นบอสหลักของเกมไฟนอลแฟนตาซี ภาค 7

คำถาม: คลาวด์ สไตรฟ์ เป็นตัวละครเอกจากเกมอะไร
คำตอบ: เกมไฟนอลแฟนตาซีภาค7

คำถาม: คลาวด์ สไตรฟ์ มีดาบเป็นอย่างไร
คำตอบ: ดาบขนาดใหญ่

คำถาม: คลาวด์ สไตรฟ์ มีมอเตอร์ไซค์อะไรเป็นพาหนะ
คำตอบ: ฮาดีเดโทนา/เฟนริล

คำถาม: คลาวด์ สไตรฟ์ ประวัติเป็นอย่างไร
คำตอบ:  ชายหนุ่มผู้สูญเสียความทรงจำ ปรากฏตัวในชุดทหารชั้นสูงของชินระ คัมพานีพร้อมกับบัสเตอร์ซอร์ด

คำถาม: ทีฟา ล็อกฮาร์ท คือใคร
คำตอบ: เด็กผู้หญิงข้างบ้านที่เขาแอบชอบ คลาวด์